Dyddiad: 8 Tachwedd 2017\nLleoliad: Senedd Bae Caerdydd\nTeitl: Craffu ar Gyllideb Ddrafft 2018-19\nYsgrifennodd Cadeirydd y Pwyllgor at Ysgrifennydd y Cabinet dros Iechyd, Lles a Chwaraeon ar 3ydd Awst yn ei wahodd ef a’r Gweinidog Iechyd y Cyhoedd a Gwasanaethau Cymdeithasol i roi tystiolaeth ar eu cynigion ar gyfer y Gyllideb ddrafft i’r Pwyllgor ac yn gofyn am bapur mewn perthynas ag iechyd plant a gwasanaethau cymdeithasol o fewn y Prif Grŵp Gwariant (MEG) Iechyd, Llesiant a Chwaraeon sydd o fewn cylch gwaith y Pwyllgor Plant, Pobl Ifanc ac Addysg (y Pwyllgor).\nMae dau gam i broses y Gyllideb ddrafft bellach. Cyhoeddwyd y gyllideb amlinellol (Cam 1) ar 3 Hydref 2017, a’r gyllideb fanwl (Cam 2) ar 24 Hydref. Mae’r gyllideb amlinellol yn canolbwyntio ar gwmpas ariannol cyffredinol Llywodraeth Cymru a’r prif ddyraniadau ar lefel MEG, tra bod y gyllideb fanwl yn cwmpasu cynlluniau gwario ar Lefel Wariant yn y Gyllideb (BEL) o fewn pob MEG.\nMae’r papur hwn yn darparu gwybodaeth ar gyfer y Pwyllgor Plant, Pobl Ifanc ac Addysg ar gynigion cyllidebol y dyfodol y Prif Grŵp Gwariant (MEG) Iechyd, Llesiant a Chwaraeon ar gyfer 2018-19 ac mae hefyd yn darparu diweddariad ar feysydd penodol sydd o ddiddordeb i’r Pwyllgor.\n3. Sylwadau ar Gamau Gweithredu a manylion ar ddyraniadau Llinellau Gwariant yn y Gyllideb (BEL)\nMae’r Gyllideb Ddrafft fanwl a gyhoeddwyd ar 24 Hydref yn nodi’r cynlluniau gwario fesul BEL ar gyfer MEG Iechyd, Llesiant a Chwaraeon ar gyfer 2018-19 a’r blynyddoedd i ddod. Mae gwariant plant a phobl ifanc yn digwydd ar draws ystod o gyllidebau o fewn MEG Iechyd, Llesiant a Chwaraeon. Mae awdurdodau lleol yn derbyn cyllid yn eu setliad refeniw gan MEG Llywodraeth Leol i ddarparu eu gwasanaethau i blant a theuluoedd.\nCaiff darpariaeth gwasanaeth y GIG mewn perthynas â phlant, cyflyrau meddygol plant ac iechyd cyffredinol plant ei hariannu’n bennaf drwy ddyraniadau refeniw blynyddol i fyrddau iechyd. O gofio natur gyffredinol gwasanaethau iechyd, ni chaiff gwariant cynlluniedig ei nodi fesul categori oedran fel arfer. Fodd bynnag, bydd cyfran sylweddol o wariant y GIG yn mynd tuag at ariannu gwasanaethau a ddarperir i blant. Bydd y Pwyllgor Iechyd, Gofal Cymeithasol a Chwaraeon yn craffu ar gynlluniau’r gyllideb ar gyfer holl wariant y GIG.\nRydym yn dyrannu’r cyllid canlynol mewn perthynas â deddfwriaeth berthnasol.\nYn 2018-19 cedwir hyd at £0.2 filiwn o fewn BEL Gwasanaethau Cymdeithasol Cynaliadwy 0920 i gefnogi gweithgarwch cenedlaethol i sicrhau dulliau cyson o ymdrin â phrosesau cyffredin ar draws y rhanbarthau gan ddarparu dyletswyddau o dan y Ddeddf (e.e. rheoli perfformiad, dulliau ymarfer newydd) a hyrwyddo ymgysylltiad trydydd sector, tra bod £2.8 miliwn o gyllid rheolaidd wedi’i drosglwyddo i’r Grant Cynnal Refeniw yn weithredol o 2017-18 i gefnogi darpariaeth drwy fyrddau partneriaeth rhanbarthol.\nDerbyniodd Deddf Rheoleiddio ac Arolygu Gofal Cymdeithasol Cymru 2016 Gydsyniad Brenhinol ar 18 Ionawr 2016. Fel y cyhoeddwyd yn y weinyddiaeth ddiwethaf, mae rheoliadau gwasanaeth o dan y Ddeddf yn cael eu datblygu mewn tri cham, gyda’r disgwyliad i Gam 1 a 2 ddod i rym o fis Ebrill ac i’r Ddeddf gael ei gweithredu’n llawn erbyn mis Ebrill 2019. Rhagwelir y bydd costau pontio AGGCC mewn perthynas â gweithredu’r Ddeddf yn ystod 2018-19 tua £1.5 miliwn sydd o fewn BEL Gwasanaethau Cymdeithasol Cynaliadwy 0920.\nYn dilyn Cydsyniad Brenhinol ym mis Gorffennaf eleni, mae £0.728 miliwn o gyllid wedi’i gynnwys o fewn BEL Gwella Iechyd ac Anghydraddoldebau (0231), i gefnogi’r gwaith o weithredu Deddf Iechyd y Cyhoedd (Cymru) yn ystod 2018-19 (mae hyn yn eithrio cyllid ar gyfer y darpariaethau fferyllol a gwmpesir o dan BEL Gofal Sylfaenol y GIG (0180)). Bydd hyn yn cefnogi amrywiaeth o weithgarwch, gan gynnwys paratoi ac ymgynghori ar is-ddeddfwriaeth, yn ogystal â hyfforddi a chyfathrebu. Bydd nifer o bolisïau i’w gweithredu o dan y Ddeddf yn uniongyrchol fuddiol i blant a phobl ifanc, gan gynnwys datblygu strategaeth gordewdra genedlaethol, cyfyngiadau ar smygu ar dir ysgolion a pharciau chwarae cyhoeddus, ac atal rhoi twll mewn rhan bersonol o’r corff ar blant. Yna bydd gweithredu’n parhau y tu hwn i flwyddyn ariannol 2018-19, gan gyfateb â’r trefniadau dod i rym ar gyfer agweddau gwahanol o’r Ddeddf.\n5. Hawliau Plant a Chydraddoldeb\nNid ydym wedi cynnal Asesiad Effaith o Hawliau Plant yn benodol ar y newidiadau i’r gyllideb ar gyfer y portffolio Iechyd, Llesiant a Chwaraeon. Bydd dyletswydd ar sefydliadau’r GIG i gynnal Asesiadau Effaith o Hawliau Plant yn lleol wrth ddatblygu eu cynlluniau tymor canol gan ystyried y buddsoddiad ychwanegol a ddarperir yn y gyllideb hon.\nCydraddoldeb, cynaliadwyedd a’r Gymraeg\nMae’r holl gyhoeddiadau rhaglen a deunyddiau hyrwyddo a gynhyrchwyd gennym yn cael eu hargraffu’n ddwyieithog, caiff ein holl wasanaethau i deuluoedd eu darparu’n ddwyieithog a chaiff ein holl gyfathrebu ar y cyfryngau cymdeithasol eu cofnodi’n ddwyieithog. Mae safonau’r Gymraeg yn berthnasol i sefydliadau’r GIG hefyd.\nRydym yn trafod cydraddoldeb ac atal yn ddiweddarach yn y papur hwn.\nCyhoeddodd y Prif Weinidog ‘Ffyniant i bawb – strategaeth genedlaethol’ ym mis Medi. Mae’n crybwyll nodau’r Llywodraeth ac yn darparu eglurhad ynghylch sut rydym yn dymuno i Lywodraeth a phartneriaid cyflenwi fod yn rhan o’r dull newydd o ddarparu blaenoriaethau. Mae Deddf Llesiant Cenedlaethau’r Dyfodol (Cymru) 2015 yn cefnogi Llywodraeth Cymru a phartneriaid cyflenwi wrth wneud y newidiadau pwysig hyn i’r ffordd rydym yn gweithio.\nMae’r strategaeth yn nodi 12 amcan llesiant diwygiedig a’r camau rydym yn bwriadu eu cymryd i’w diwallu. Ynghyd â’r datganiad llesiant a gyhoeddwyd ochr yn ochr â’r strategaeth, mae’r amcanion hyn yn nodi’r meysydd lle y gall Llywodraeth Cymru wneud y cyfraniad mwyaf i’r saith nod llesiant ar gyfer Cymru ac yn darparu’r sylfaen ar gyfer partneriaethau cryf ag eraill.\nDrwy barhau i gynyddu ein buddsoddiad mewn GIG Cymru, mae Llywodraeth Cymru yn ystyried y Ddeddf yn nhermau sicrhau cynaliadwyedd hirdymor gwasanaethau iechyd. O fewn ein portffolio, rydym wedi defnyddio’r Ddeddf fel sail i amddiffyn ein buddsoddiad mewn Ymddiriedolaeth GIG Iechyd Cyhoeddus Cymru, i gefnogi ein huchelgais barhaus i symud tuag at atal, a chynyddu ein buddsoddiad mewn addysg a hyfforddiant y gweithlu iechyd a gofal, i sicrhau bod gennym weithlu sy’n addas ar gyfer yr hirdymor.\nRydym wedi defnyddio’r dull atal i ddylanwadu ar ddyraniadau cyllideb penodol ar gyfer plant a phobl ifanc. Mae dwy enghraifft fel a ganlyn:\nBuddsoddi mewn atal clefydau y gellir eu hosgoi drwy ehangu’r rhaglen brechu rhag y ffliw gan ychwanegu blwyddyn ysgol arall ati yn 2017-18, yna cyflymu’r broses o’i chyflwyno i’r holl blant ysgolion cynradd yn 2018-19. Disgwylir i hyn leihau effaith y ffliw ar iechyd y cyhoedd yn sylweddol drwy atal nifer fawr o achosion o glefyd ymysg plant sydd wedi’u himiwneiddio yn ogystal ag ymysg babanod heb eu himiwneiddio a phobl hŷn sydd mewn grwpiau risg glinigol drwy leihau cylchrediad a throsglwyddiad y ffliw.\nMae Iechyd a Gwasanaethau Cymdeithasol ac Addysg yn buddsoddi mewn mentrau trawsbynciol i dreialu gwasanaeth mewngymorth iechyd meddwl i blant mewn ysgolion. Mae £1.4 miliwn yn cael ei gyd-fuddsoddi mewn tri chynllun peilot a fydd yn cael eu cynnal rhwng 2017-18 a 2019-20; un yng Ngogledd-ddwyrain Cymru, un rhwng Gogledd Gwent a De Powys ac un yng Ngorllewin Cymru. Bydd y Cynlluniau peilot yn profi dulliau adnabod ac ymyrryd yn gynnar i blant â phroblemau iechyd emosiynol neu feddyliol. Bydd cyllid hefyd i gefnogi cydlynydd cenedlaethol i gefnogi’r cynlluniau peilot. Bydd y cyfraniad o’r MEG Iechyd a Gwasanaethau Cymdeithasol ar gyfer 2018-2019 yn £0.229 miliwn.\n6. Gwybodaeth arall\nCynhelir gwerthusiadau fel rhan o weithgareddau rheoli prosiect a grant arferol. Pan fyddwn yn ariannu sefydliadau Trydydd sector yn uniongyrchol, mae fy swyddogion yn gweithredu’n briodol cyn dyrannu grant ac yna’n adolygu’r grant yn rheolaidd cyn i daliadau gael eu gwneud. Mewn perthynas â chyllido byrddau iechyd, byddwn yn parhau i fonitro perfformiad, asesu canlyniadau a hyrwyddo gwelliannau a darpariaeth yn y dyfodol, gan gynnwys gwerth am arian drwy Fframwaith Cyflawni y GIG.\nGoblygiadau o ganlyniad i’r DU yn gadael yr UE.\nSefydlodd Llywodraeth Cymru dîm penodol i gydlynu materion Trefniadau Pontio Ewropeaidd, sy’n gweithio’n agos â’r tîm presennol ym Mrwsel ac adrannau polisi, gan gynnwys y rhai o fewn ein portffolio. Er bod gadael yr UE yn cael effaith uniongyrchol gyfyngedig ar ein rhaglenni portffolio, rydym yn gweithio gyda’r GIG i barhau i ystyried effaith cynigion Brexit wrth iddynt ddatblygu ac mae cyflogwyr yn gweithio gyda Chynghrair Cavendish ehangach y DU i asesu effaith a dylanwad Llywodraeth y DU ar y materion hyn.\n7. Meysydd Penodol\nMae cyllid CAMHS yn perthyn o fewn y dyraniad cyffredinol sydd wedi’i glustnodi i fyrddau iechyd ar gyfer iechyd meddwl, sef £629 miliwn yn 2017-18. Yn unol â Chytundeb y Gyllideb â Phlaid Cymru, caiff £20 miliwn arall ei fuddsoddi mewn gwasanaethau iechyd meddwl wedi’u clustnodi yn 2018-19. Cyfrifoldeb y byrddau iechyd yw sicrhau bod gwariant yn cyfateb ag anghenion y boblogaeth. Yn 2016-17 rydym wedi buddsoddi’n rheolaidd tua £8 miliwn o gyllid newydd mewn CAMHS. Nid ydym yn casglu data ar sut y caiff gwariant CAMHS ei rannu yn ôl Haen unigol o ddarpariaeth. Dengys data ar draws holl wasanaethau CAMHS y bu gwariant o £45.8 miliwn yn 2015-16, sef y data mwyaf diweddar sydd ar gael. Mae hyn yn gynnydd o gymharu â £41.3 miliwn yn 2014-15. Buasem yn disgwyl gweld y ffigur hwn yn cynyddu’n sylweddol yn y blynyddoedd i ddod yn unol â’r buddsoddiad ychwanegol hwn.\nRhaglen Law yn Llaw at Blant a Phobl Ifanc\nMae ein buddsoddiad o £8 miliwn ychwanegol mewn CAMHS yn ategu ac yn galluogi gwaith y rhaglen i gael ei ymgorffori ar draws gwasanaethau CAMHS. Buasem yn disgwyl i oblygiadau ariannol y rhaglen fod yn niwtral o ran y gost neu hyd yn oed cynhyrchu effeithlonrwydd y gellid ei ail-fuddsoddi mewn CAMHS, gan fod y Rhaglen yn ymwneud â sicrhau bod y system gyfredol yn gweithio’n well ar gyfer pobl ifanc. Er enghraifft, mae lleihau atgyfeiriadau amhriodol yn arwain at effeithlonrwydd, oherwydd nid yw’r atgyfeiriadau hyn er budd y person ifanc, ond maent hefyd yn cymryd amser asesu clinigol gwerthfawr, amser y gellid ei dreulio yn gweithio gyda’r bobl ifanc hynny sydd â’r galw mwyaf am wasanaeth iechyd meddwl arbenigol.\nYn 2017-18 darparwyd rhagor o gymorth ariannol i sicrhau prosesau’r rhaglen. Mae hyn yn cynnwys £0.135 miliwn i gyllido swydd Cyfarwyddwr Cenedlaethol dros Iechyd Meddwl, sydd hefyd yn cyflawni rôl Arweinydd Law yn Llaw at Blant a Phobl Ifanc. Rydym hefyd wedi darparu cyllid o £0.056 miliwn i ddarparu cymorth gweinyddol ymroddedig i ddeiliad y swydd, yn benodol mewn perthynas â’i rôl fel Arweinydd y Rhaglen.\nGwariant y GIG ar CAMHS\nNid ydym yn nodi pa gyfran o gyllid refeniw cyffredinol y GIG y dylai byrddau iechyd wario ar wasanaethau CAMHS. Rydym yn buddsoddi £20 miliwn arall mewn gwasanaethau iechyd meddwl wedi’u clustnodi yn 2018-19, a byddwn yn disgwyl i fyrddau iechyd fuddsoddi’r cyllid hwn i ddiwallu ein blaenoriaethau gan gynnwys gwasanaethau CAMHS.\nCanran y gwariant a ddyrannwyd i Fyrddau Iechyd Lleol ar gyfer iechyd meddwl ers mis Medi 2015.\nDengys ffigurau o StatsCymru taw cyfanswm y gwariant ar iechyd meddwl yn ystod 2015-16 (y ffigurau diweddaraf sydd ar gael) oedd £683 miliwn, gan gynnwys CAMHS, cyffredinol, henoed ac iechyd meddwl arall. Roedd gwariant CAMHS yn cyfrif am tua 7% o’r cyfanswm hwn (£46 miliwn). Fodd bynnag, bydd hefyd elfennau o wariant CAMHS yn gyffredinol ac iechyd meddwl arall oherwydd y byddai’r penawdau hyn yn cynnwys gwasanaethau iechyd meddwl sylfaenol, ac ati. Hefyd, nid yw’n bosibl gwneud cymhariaeth gyfatebol, drwy gymharu gwariant ar CAMHS gyda meysydd eraill o fewn iechyd meddwl o gofio natur y salwch a’r gwahaniaeth o ran triniaeth. Mae oedolion a phobl hŷn yn tueddu i ddioddef salwch mwy parhaus, sy’n golygu bod angen aros yn yr ysbyty yn fwy rheolaidd ac am gyfnodau hirach, sy’n ddrud iawn. Ein blaenoriaeth o fewn CAMHS yw sicrhau taw opsiwn olaf yw aros yn yr ysbyty, felly dyna pam mae byrddau iechyd wedi buddsoddi mewn timau triniaeth yn y gymuned. Mae hyn yn golygu bod llawer mwy o bobl ifanc yn cael eu trin yn y gymuned heb fod angen mynd i’r ysbyty, gan hwyluso gostyngiad o ran lleoliadau drud y tu allan i’r ardal.\nA fydd y cyllid ychwanegol, bron £8 miliwn, a fuddsoddwyd mewn CAMHS yn parhau i gael ei ddyrannu yn flynyddol.\nYdy, mae’r ymrwymiad hwn wedi bod yn glir. Mae cyllid bellach wedi’i ymgorffori o fewn prif ddyraniadau byrddau iechyd a byddwn yn parhau i fonitro dulliau byrddau iechyd o weithredu’r cyllid hwn.\nDiweddariad ar wariant gwirioneddol ar CAMHS, yr alldro ar gyfer 2017-18 a’r gwariant rhagweledig ar gyfer 2018-19, fesul Haen a/neu flaenoriaeth y llywodraeth fel gwasanaethau niwroddatblygiadol, ymateb CAMHS mewn argyfwng, mynediad i therapïau seicolegol, gwasanaethau cymorth iechyd meddwl sylfaenol lleol, darpariaeth ar gyfer y plant a’r bobl ifanc hynny yn y system cyfiawnder troseddol a phobl ifanc sy’n datblygu salwch difrifol yn gynnar, fel seicosis.\nNid yw’r wybodaeth hon ar gael ar lefel Haen unigol, fel y nodwyd uchod. Mewn perthynas â blaenoriaethau’r llywodraeth a restrir, ffurfiodd y rhain y buddsoddiad newydd blynyddol ychwanegol mewn CAMHS a gyhoeddwyd yn ystod 2015-16. Mae’r cyllid hwn wedi’i ymgorffori o fewn prif ddyraniadau byrddau iechyd ar gyfer y flwyddyn gyfredol ac yn ffurfio isafswm lefel y gwariant y dylai’r byrddau iechyd ei ddarparu ac yn rhan o’r cyllid sydd wedi’i glustnodi a’i amddiffyn ar gyfer iechyd meddwl. Rhannwyd y cyllid hwn ymhlith y blaenoriaethau canlynol:\nØ £2.7 miliwn i ddatblygu timau ymyrryd mewn argyfwng\nØ £2 miliwn i ddatblygu gwasanaethau niwroddatblygiadol newydd\nØ £1.1 miliwn i ymestyn darpariaeth ar gyfer therapïau seicolegol\nØ £0.800 miliwn i wella cymorth iechyd meddwl sylfaenol lleol i blant\nØ £0.800 miliwn i ddatblygu ymyrraeth gynnar mewn timau seicosis a £0.318 miliwn arall ar gyfer gweithwyr cymorth trydydd sector\nØ £0.250 miliwn i wella darpariaeth ar gyfer y rhai sy’n rhan o’r system cyfiawnder troseddol\nUnrhyw arian ychwanegol, dewisol (a) sydd wedi’i gyllidebu a (b) sydd wedi’i wario ar iechyd meddwl plant, y glasoed ac oedolion ifanc.\nBydd y Pwyllgor yn ymwybodol ein bod wedi gwneud rhai cyhoeddiadau pwysig dros yr wythnosau diwethaf mewn perthynas â chyllid newydd ar gyfer iechyd meddwl gan gynnwys:\nØ Er mwyn diwallu blaenoriaeth allweddol yn y strategaeth Ffyniant i Bawb, cyhoeddodd Llywodraeth Cymru ym mis Medi £1.4 miliwn dros y cyfnod 2017-18 i 2020-21 i ariannu cynlluniau peilot yng ngogledd, de a gorllewin Cymru. Bydd y rhain yn darparu mewngymorth iechyd meddwl ymroddedig i ysgolion, gan ganolbwyntio ar ysgolion uwchradd ac ysgolion cynradd sydd â blwyddyn chwech sy’n bwydo ysgolion uwchradd yn Wrecsam; Dinbych; Torfaen; Blaenau Gwent; de Powys; a Cheredigion. Bydd y cynlluniau peilot yn ceisio gwella cydnerthedd emosiynol plant, nodi plant sydd angen mwy o ymyriadau wedi’u targedu, gan eu cyfeirio’n amserol at ddarparwr priodol. Byddant hefyd yn cefnogi athrawon, o fewn eu cymhwysedd, i ddod yn fwy hyderus wrth nodi ac ymdrin â materion cyn iddynt waethygu.\nØ Cyllid rheolaidd o £0.500 miliwn ychwanegol i wella’r ddarpariaeth ar gyfer gwasanaethau anhwylderau bwyta. Ffocws y cyllid hwn yw cryfhau’r broses o bontio pobl ifanc o CAMHS i wasanaethau oedolion, gan alluogi CAMHS a gwasanaethau oedolion i weithio’n agosach gyda’i gilydd i ddiwallu anghenion y person ifanc a galluogi gwasanaethau oedolion i ddatblygu modelau darparu sy’n gweithio a ddefnyddir yn aml o fewn CAMHS.\nØ O 2018-19 rydym hefyd yn cynnig cyllid ychwanegol, yn unol â’r cytundeb ar y gyllideb gyda Phlaid Cymru i sicrhau cynnydd o £40 miliwn yn y cyllid sydd wedi’i glustnodi ar gyfer iechyd meddwl dros y ddwy flynedd nesaf, er mwyn cryfhau darpariaeth iechyd meddwl ymhellach, gan gynnwys darpariaeth ar gyfer plant a phobl ifanc gyda dros £1 miliwn o gyllid newydd i gefnogi’r gwaith o gyflawni blaenoriaethau allweddol ymhellach a’r Rhaglen Law yn Llaw at Bobl Ifanc. Dros y misoedd nesaf, byddwn yn gweithio gyda byrddau iechyd a rhanddeiliaid eraill i weld y ffordd orau o ddefnyddio’r cyllid hwn a byddwn yn gwneud cyhoeddiadau ffurfiol maes o law.\nY modd y caiff gwariant ar CAMHS ei olrhain gan Lywodraeth Cymru a’r prosesau sydd ar waith i sicrhau bod Byrddau Iechyd Lleol yn gyfrifol am sicrhau bod gwariant byrddau iechyd yn unol ag anghenion y boblogaeth sydd angen gwasanaethau CAMHS a’r buddsoddiad ychwanegol mewn CAMHS ers 2015-16.\nMae angen tystiolaeth i ddangos bod unrhyw fuddsoddiad mewn CAMHS yn arwain at berfformiad a darpariaeth well o ran gwasanaethau. Rwyf yn falch taw dyma’r achos gyda CAMHS. Mae bellach gennym wasanaethau newydd ar waith fel timau niwroddatblygiadol lle nad oedd unrhyw ddarpariaeth, neu ddarpariaeth wael, o’r blaen. Mae hefyd gennym dimau argyfwng newydd sy’n gweithio oriau estynedig yn ystod yr wythnos a gydag argaeledd dros y penwythnos lle nad oedd dim o’r blaen. Rydym hefyd yn gweld manteision yn nhermau perfformiad ac amseroedd aros CAMHS.\nRydym yn parhau i olrhain y modd y mae byrddau iechyd yn gweithredu’r cyllid ychwanegol a gyhoeddwyd ar gyfer CAMHS dros y blynyddoedd diwethaf ac yn fwy cyffredinol, yn sicrhau bod perfformiad CAMHS yn parhau i gael ei archwilio fel rhan o drefniadau monitro perfformiad cyffredinol y GIG.\nGwariant awdurdodau lleol ar wasanaethau iechyd meddwl i gefnogi plant, pobl ifanc ac oedolion ifanc.\nMae ffigurau StatsCymru yn nodi bod awdurdodau lleol wedi gwario £577 miliwn ar wasanaethau cymdeithasol ar gyfer plant a theuluoedd yn 2016-17. Nid oes gennym ddadansoddiad manylach o’r cyllid hwn i nodi’r swm a wariwyd ar wasanaethau iechyd meddwl ar gyfer plant, pobl ifanc ac oedolion ifanc. Gwyddom fod cymorth iechyd meddwl ac emosiynol yn cael ei ddarparu ar draws amrywiaeth o sefydliadau a lleoliadau. Ymhlith y rhain mae’r hyn a adwaenir fel cymorth iechyd meddwl ac emosiynol clir, a ddarperir gan wasanaethau cwnsela mewn ysgolion, a’r £1.4 miliwn y mae Ysgrifennydd y Cabinet dros Addysg a minnau wedi cytuno yn ddiweddar i’w fuddsoddi mewn ysgolion ar gyfer mewngymorth iechyd meddwl.\nFodd bynnag, mae hefyd yn cwmpasu amrywiaeth o gymorth arall ar gyfer plant a ddarperir yn ddyddiol gan athrawon, gweithwyr ieuenctid, gweithwyr cymdeithasol a gweithwyr proffesiynol eraill sydd oll yn cyfrannu at lesiant emosiynol mewn rhyw ffordd. Er enghraifft, mae cael mynediad i lyfrau hunangymorth mewn llyfrgelloedd fel rhan o’n cynllun ‘ Llyfrau Llesol’, yn helpu teuluoedd a phlant i ddeall materion emosiynol sydd ynghlwm wrth fwlio, profedigaeth, straen arholiadau, ac ati. Yn yr un modd, amlygwyd y cymorth a’r gofal y gall athrawon ddarparu i’w disgyblion yn adroddiad ‘Gwneud Synnwyr’ 2016 gan ddefnyddwyr gwasanaeth CAMHS, a nododd y byddai’n well gan 39% geisio help a chymorth gan athro roeddent yn ymddiried ynddo. Mae ymyriadau o’r fath yn darparu cymorth gwerthfawr i deuluoedd a phlant ond maent yn amhosibl i’w meintioli mewn termau ariannol.\nMae Llywodraeth Cymru wedi cytuno mewn egwyddor i ymrwymo i gyllid o £1.2 miliwn dros dair blynedd (2017 – 2020) i helpu darparu adnoddau ar gyfer Canolfan Cymorth ac Atal Profiadau Niweidiol yn ystod Plentyndod Cymru a gynigir fel un o’r tair rhaglen waith gyntaf y dylid mynd i’r afael â hi gan Cymru Well Wales. Y ganolfan yma fyddai’r canolbwynt ar gyfer gwybodaeth, tystiolaeth ac arbenigedd ar Brofiadau Niweidiol yn ystod Plentyndod ar gyfer Cymru. Byddai’n cynyddu dealltwriaeth am Brofiadau Niweidiol yn ystod Plentyndod, yn ogystal â chefnogi ac ysbrydoli unigolion, cymunedau a sefydliadau i ddysgu am Brofiadau Niweidiol yn ystod Plentyndod a newid eu meddylfryd a’u hymddygiad. Daw’r cyllid hwn o sawl portffolio cabinet gwahanol, yn bennaf gan bortffolios Cymunedau a Phlant, Addysg Iechyd y Cyhoedd a Gwasanaethau Cymdeithasol.\nMae gan Iechyd Cyhoeddus Cymru gyllideb o £0.143 miliwn ar gyfer ei 1,000 Diwrnod o waith.\nCyllidebau Iechyd Plant\nRwyf wedi cytuno i ryddhau cyllid rhaglen o £0.168 miliwn am swydd 3 blynedd i gefnogi’r gwaith o ddatblygu polisïau iechyd plant. Gofynnwyd am gyllid rhaglen i ddarparu adnodd ymroddedig i gyflawni polisïau iechyd plant, gan gynnwys ffrydiau gwaith y Rhaglen Plant Iach Cymru, gan ddatblygu Cynllun Plant Iach ac arwain ar bolisi gynecoleg.\nMae byrddau iechyd yn adrodd yn flynyddol i Lywodraeth Cymru ar gyfraddau bwydo ar y fron mewn gofal mamolaeth a sut y maent yn gweithio i gefnogi hyn, gan gynnwys drwy fydwragedd arbenigol a rhaglenni cyfeillion cefnogol. Caiff data ar gyfraddau bwydo ar y fron eu casglu hefyd fel rhan o’r Rhaglen Plentyn Iach Cymru. Mae cyfraddau bwydo ar y fron wedi aros yn ddigyfnewid yn gyffredinol yng Nghymru ac mewn ymateb i hynny mae Ysgrifennydd y Cabinet dros Iechyd, Llesiant a Chwaraeon wedi gofyn am adolygiad o’r cyfeiriad strategol o ran bwydo ar y fron. Ar y cyd â Choleg Brenhinol y Bydwragedd, mae Iechyd Cyhoeddus Cymru a Llywodraeth Cymru wedi sefydlu grŵp gorchwyl a gorffen i adolygu arferion gorau a’r cyfeiriad ar gyfer y dyfodol i Gymru. Bydd y grŵp yn cyflwyno adroddiad ar ei argymhellion yn gynnar yn 2018.\nYn ogystal, mae’r holl unedau mamolaeth yng Nghymru wedi cael Gwobr Cyfeillgar i Fabanod UNICEF (sy’n pwysleisio diogelu, hyrwyddo a chefnogi bwydo ar y fron) ac yn cyrraedd ei safonau.\nMae’r Rhaglen Plant Iach Cymru wedi’i chynnwys o fewn Symud Cymru Ymlaen ac y’i lansiwyd ym mis Hydref 2016. Mae’n nodi cyfres gyffredinol o gysylltiadau cynlluniedig y gall plant a’u teuluoedd ddisgwyl gan y byrddau iechyd a chyfnod trosglwyddo o’r gwasanaeth mamolaeth i flynyddoedd cyntaf yn yr ysgol (0-7 oed). Mae’r cysylltiadau cyffredinol hyn yn cwmpasu tri maes ymyrryd: sgrinio; imiwneiddio; a monitro a chefnogi datblygiad plant.\nMae byrddau iechyd ar hyn o bryd yn cynnig cysylltiadau gwahanol i deuluoedd ac maent yn gweithio tuag at ddarparu’r atodlen gyffredinol o gysylltiadau a nodwyd o fewn Rhaglen Plant Iach Cymru. Mae’n rhaid i’r rhaglen gael ei gweithredu’n llawn ar draws pob bwrdd iechyd o fewn 2 flynedd, erbyn mis Hydref 2018.\nMae Rhaglen Plant Iach Cymru yn Rhaglen ad-drefnu dan arweiniad gwasanaethau a gefnogir gan Lywodraeth Cymru ac nid oes unrhyw gostau ariannol i LlC o ganlyniad i ddatblygu/gweithredu’r rhaglen ei hun, er bod costau ynghlwm wrth y gwaith o werthuso’r rhaglen.\nMae gan Raglen Plant Iach Cymru broses dau gam ar gyfer gwerthuso, a fydd yn cynnwys gwerthuso cynnydd y broses weithredu yn erbyn y rhaglen a sicrhau bod y ddarpariaeth yn gyson ledled Cymru:\nCam un – i’w gynnal ar ôl blwyddyn o’r cyfnod gwerthuso, (Hydref 2017); a\nCam dau – i’w gynnal ar ddiwedd y cyfnod gweithredu, (Hydref 2018).\nIechyd meddwl amenedigol a mamau\nMae timau iechyd meddwl amenedigol bellach wedi’u sefydlu o fewn pob bwrdd iechyd yn derbyn £1.5 miliwn bob blwyddyn ac yn gweithredu fel y brif ffynhonnell gymorth ar gyfer mamau sydd â phroblemau iechyd meddwl sy’n ymwneud â bod yn fam.\nBydd y prosiect ‘Meddwl am Ddau’ a ddarperir gan Mind Cymru, yn derbyn £15,720 yn 2017-18 ar gyfer cam olaf y prosiect.\nY gyllideb ar gyfer 2018-19 fydd £1.5 miliwn ar gyfer gwasanaethau iechyd meddwl amenedigol cymunedol ar draws pob bwrdd iechyd yng Nghymru. Mae’r mwyafrif o’r cyllid hwn wedi’i gynnwys o fewn y dyraniad sydd wedi’i glustnodi ar gyfer iechyd meddwl. Nid yw hyn yn cynnwys cyllid ar gyfer gofal cleifion mewnol arbenigol, a gomisiynir gan Bwyllgor Gwasanaethau Iechyd Arbenigol Cymru (WHSSC) ar ran y Byrddau Iechyd Lleol.\nY gyllideb ragamcanol ar gyfer 2019-20 a 2020-21 yw £1.5 miliwn ar gyfer gwasanaethau cymunedol, er y gall byrddau iechyd ychwanegu at hyn o’u cyllideb iechyd meddwl sydd wedi’i chlustnodi.\nCaiff gwasanaethau newyddenedigol byrddau iechyd eu cyllido drwy’r dyraniad refeniw dewisol blynyddol a bydd byrddau iechyd yn gosod eu blaenoriaethau lleol mewn perthynas â gwasanaethau newyddenedigol yn eu Cynlluniau Tymor Canol Integredig, a fydd hefyd yn rhoi manylion eu dyraniad o ran y gyllideb newyddenedigol i WHSSC ar gyfer 2018-19. Mae WHSSC yn rheoli’r mwyafrif o gyllideb y byrddau iechyd ar gyfer comisiynu gwasanaethau Gofal Dwys Newyddenedigol (Lefel 4) a Dibyniaeth Uchel Newyddenedigol (Lefel 3). Caiff y gyllideb ar gyfer yr Uned Gofal Arbennig Babanod ei rheoli gan y Byrddau Iechyd.\nYn nhermau cyfalaf, y dyraniadau cyllideb ar gyfer gwasanaethau newyddenedigol ar gyfer 2017-18 a 2018-19 yw £33.396 miliwn a £9.407 miliwn yn y drefn honno. Cyhoeddodd Llywodraeth Cymru gyllid cyfalaf o £11.156 miliwn (17-18) i gefnogi capasiti ychwanegol a gwelliannau mewn cyfleusterau newyddenedigol yng Ngogledd Cymru. Bydd y Ganolfan Gofal Dwys Newyddenedigol Is-ranbarthol yn Ysbyty Glan Clwyd yn darparu gofal o’r safon orau posibl a’r canlyniadau gorau posibl ar gyfer mamau a’u babanod ledled Gogledd Cymru, gan ganoli gofal dwys yn Ysbyty Glan Clwyd.\nMae Rhaglen De Cymru yn nodi darpariaeth gwasanaethau obstetrig, pediatrig a newyddenedigol yn y dyfodol ar draws ysbytai De Cymru. Mae Llywodraeth Cymru wedi derbyn achosion busnes unigol gan fyrddau iechyd i fynd i’r afael â Rhaglen De Cymru. Cymeradwywyd cynigion cyfalaf o £15.935 miliwn (17-18) a £7.772 miliwn (18-19) ar gyfer capasiti ychwanegol a gwelliannau ar gyfer cyfleusterau newyddenedigol ac obstetrig yn Ysbyty Prifysgol Cymru yng Nghaerdydd a £6.305 miliwn (17-18) ar gyfer Bwrdd Iechyd Cwm Taf er mwyn darparu gwasanaethau wedi’u hailfodelu yn Ysbyty Tywysog Siarl.\nYmhlith y blaenoriaethau ar gyfer gwasanaethau Newyddenedigol dros y 12 mis nesaf mae gweithio gyda’r Rhwydwaith Newyddenedigol i sicrhau gwasanaeth cludiant newyddenedigol 24 awr y dydd, 7 dydd yr wythnos ar draws De Cymru a sicrhau bod y capasiti gofal critigol cywir ar waith ar draws De Cymru. Rwyf hefyd yn disgwyl i Fyrddau Iechyd weithio gyda’r Rhwydwaith Newyddenedigol i sicrhau bod eu cynlluniau gwasanaeth newyddenedigol yn ddigon cryf i gyflawni Safonau Newyddenedigol Cymru Gyfan a gwelliannau ar draws y gwasanaeth.\nYn ôl y dadansoddiad o wariant cyllidebu rhaglenni’r GIG ar gyfer 2015-16 gwariwyd £63.6 miliwn ar driniaeth gwasanaethau newyddenedigol.\nY modd y caiff gwariant ar wasanaethau newyddenedigol ei olrhain gan Lywodraeth Cymru a’r prosesau sydd ar waith i sicrhau bod Byrddau Iechyd Lleol yn gyfrifol am sicrhau bod gan wasanaethau newyddenedigol y cyllid a’r staffio sydd eu hangen i fodloni safonau cenedlaethol.\nRwyf yn disgwyl i fyrddau iechyd ddarparu gwasanaethau newyddenedigol diogel a chynaliadwy, wedi’u cefnogi gan Bwyllgor Gwasanaethau Iechyd Arbenigol Cymru (WHSSC) a’r Rhwydwaith Newyddenedigol.\nMae Rhwydwaith Newyddenedigol Cymru yn goruchwylio gofal newyddenedigol yn erbyn Safonau Newyddenedigol Cymru Gyfan ac yn sicrhau bod cynnydd yn cael ei fonitro’n rheolaidd yn unol â chydymffurfiaeth lawn. Mae’r Rhwydwaith wedi symud yn ddiweddar i Gydweithrediaeth y GIG, a gynhelir gan Iechyd Cyhoeddus Cymru ac yn darparu cyngor amser yn seiliedig ar dystiolaeth i Fyrddau Iechyd, Pwyllgor Gwasanaethau Iechyd Arbenigol Cymru a Llywodraeth Cymru mewn perthynas â gwasanaethau newyddenedigol.\nMae’r Rhwydwaith Newyddenedigol wedi diwygio’r safonau Newyddenedigol yn ddiweddar. Mae’r safonau yn defnyddio’r dystiolaeth ddiweddaraf a chanllawiau arfer gorau i sicrhau eu bod yn berthnasol yn glinigol ac yn weithredol. Cânt eu dylanwadu gan ddatblygiadau newyddenedigol ar draws y Deyrnas Unedig ac maent yn ystyried argymhellion gan Gymdeithas Meddygaeth Amenedigol Prydain (BAPM), y Rhaglen Archwilio Newyddenedigol Genedlaethol (NNAP), Coleg Brenhinol Pediatrig ac Iechyd Plant (RCPCH), Bliss a safonau cyhoeddedig eraill yn Lloegr a’r Alban.\nMae’r Safonau yn cynnwys gofyniad i Fyrddau Iechyd asesu yn erbyn dangosyddion ansawdd diweddaraf BAPM. Gofynnir i Fyrddau Iechyd hunanasesu yn flynyddol yn erbyn y Safonau, a fydd yn rhan o’r broses adolygu cymheiriaid sy’n cael ei datblygu ar hyn o bryd gan Gydweithrediaeth Iechyd GIG Cymru.\nMae’r Rhwydwaith Newyddenedigol yn datblygu dangosfwrdd a fydd yn darparu tystiolaeth o gydymffurfiaeth â’r safonau newydd (gan gynnwys cydymffurfiaeth staff a chapasiti cotiau); darparu sicrwydd ar ansawdd gwasanaethau newyddenedigol yng Nghymru; darparu platfform ar gyfer monitro mesurau NNAP ar sail Cymru Gyfan; a chefnogi gofynion busnes Llywodraeth Cymru ar gyfer gwybodaeth ar ddarpariaeth gwasanaethau newyddenedigol.\nAnghydraddoldebau o ran iechyd plant\nMae Deddf Llesiant Cenedlaethau’r Dyfodol wedi gosod nod i wasanaethau cyhoeddus greu Cymru fwy cyfartal. Mae gweithredu er mwyn mynd i’r afael ag anghydraddoldebau yn nodwedd o fewn amrywiaeth o ymrwymiadau’r Llywodraeth, gan gynnwys rhaglenni cyflogaeth, tai o ansawdd a mynediad i ofal plant.\nRydym yn parhau i gymryd camau ar draws y Llywodraeth i greu cymdeithas fwy cyfartal a mynd i’r afael ag anghydraddoldebau ym maes iechyd. Mae hyn yn cynnwys darparu mynediad cyffredinol i wasanaethau o ansawdd yn y blynyddoedd cynnar, system addysg a dysgu gynhwysol, cyflogaeth o ansawdd uchel, yn ogystal ag amgylcheddau iach i bawb.\nBydd canolbwyntio ar fynd i’r afael ag anghydraddoldebau yn parhau i fod yn greiddiol i amrywiaeth o bolisïau a rhaglenni sy’n berthnasol i blant. Er enghraifft, yn achos rhaglenni imiwneiddio, rydym yn edrych i Iechyd Cyhoeddus Cymru a Byrddau Iechyd i sicrhau ffocws cryf ar fynd i’r afael ag anghydraddoldebau o ran ymgymryd â’r rhaglenni hynny. Fodd bynnag, nid yw gwariant ar fynd i’r afael yn benodol ag anghydraddoldebau yn cael ei ystyried ar wahân i’r gwariant ehangach ar raglenni. Yn achos cynllunio, rydym yn disgwyl i Fyrddau Iechyd ddangos bod camau priodol yn cael eu cymryd i ymdrin ag anghydraddoldebau iechyd drwy eu Cynlluniau Tymor Canol Integredig.\nMae sicrhau bod plant yn cael y dechrau gorau ym mywyd yn elfen allweddol o’r ymdrech i leihau anghydraddoldebau. Mae’r GIG yn ymateb i hyn mewn nifer o ffyrdd. Er enghraifft, trwy gyflwyno’r Rhaglen Plant Iach Cymru, rydym yn anelu at sicrhau bod anghydraddoldebau sydd wedi’u cysylltu ag iechyd gwael ymhlith plant yn lleihau ymhellach drwy sicrhau ein bod yn darparu gwasanaeth cyffredinol i holl blant Cymru, gan ddarparu cymorth ychwanegol mewn ymateb i’r angen a nodwyd. Rydym hefyd yn parhau i ddarparu cymorth ar gyfer gwaith ar Brofiadau Niweidiol yn ystod Plentyndod, ac yn cefnogi symud tuag at ofal cymunedol a sylfaenol.\nRydym hefyd yn gweithio ar draws amrywiaeth o agendâu gyda’r bwriad o gefnogi dull sy’n cynnwys iechyd ym mhob polisi. Mae hyn yn cynnwys addysg a sgiliau, lle y mae potensial sylweddol ar gyfer y cwricwlwm newydd, a rôl a diwylliant ysgolion, i wella llythrennedd iechyd a chefnogi ffyrdd iachach o fyw i blant; a’r blynyddoedd cynnar, lle y mae angen canolbwyntio ar gyfuno agendâu er mwyn sicrhau cynnig integredig o ran cymorth i’r cyhoedd.\nFframwaith nyrsio mewn ysgolion\nY gyllideb a ddyrannwyd ar gyfer 2017-18 yw £18,500 ar draws y ddwy ffrwd gan gysylltu nyrsio mewn ysgolion ac ymweliadau iechyd, a gynhwysir o fewn BEL Gwella Iechyd a Gweithio’n Iach. Nod y ffrwd waith gyntaf yw cyd-gynhyrchu, gydag ymwelwyr iechyd, dangosyddion perfformiad gwasanaeth cenedlaethol a datblygu proses fonitro i ddarparu sicrwydd a monitro arfer gorau ar draws y gwasanaeth iechyd blynyddoedd cynnar cyffredinol a gynigir i deuluoedd. Mae’r ail ffrwd waith yn bwriadu cwmpasu gweithwyr blynyddoedd cynnar cyfredol ar draws cyrff statudol a chynnig datblygiad yn y dyfodol i gefnogi tîm ar gyfer darpariaeth plant o fewn y timau ymweliadau iechyd a nyrsio mewn ysgolion.\nYn 2014-15, dyrannwyd £13,512. Cafodd y swm ei rannu rhwng: £3,180 ar ddigwyddiad mewn cynhadledd gyda nyrsys ysgol ledled Cymru i gwmpasu’r hyn y dylid ei gynnwys o fewn y fframwaith nyrsio mewn ysgolion newydd; a gwariwyd £10,332 ar arweinydd rhan amser ar gyfer prosiect i ddatblygu model gwasanaeth i ymdrin ag anghenion iechyd plant a phobl ifanc mewn ysgolion arbennig. Cafodd y prosiect 12 mis hwn ei gynnal mewn tair ysgol arbennig yn ardal ddalgylch Bwrdd Iechyd Abertawe Bro Morgannwg.\nYn 2015-16 dyrannwyd £33,000, o’r swm hwn gwariwyd £28,801 i gefnogi’r gwaith o ddatblygu arweinyddiaeth ymhlith nyrsys ysgol ym mhob bwrdd iechyd a chynnal gwaith i ddatblygu’r fframwaith diwygiedig. Yn 2016-17 dyrannwyd £19,000, o’r swm hwn gwariwyd £16,976.00 ar raglenni datblygu arweinyddiaeth. Roedd hyn yn cynnwys fforymau rhanddeiliaid a digwyddiadau arweinyddiaeth i sicrhau bod y fframwaith yn cael ei gyflwyno’n effeithiol ac yn gynaliadwy, gyda’r digwyddiad lansio terfynol ym mis Mai 2017. Roedd y tanwariant yn 2015-16 a 2016-17 o ganlyniad i gostau is na’r disgwyl.\nNi rhagwelir unrhyw oblygiadau cost ychwanegol mewn perthynas â chanllawiau statudol diwygiedig 2017 ‘Cefnogi Dysgwyr ag Anghenion Gofal Iechyd’, am fod y ddogfen yn cynnwys canllawiau am ddyletswyddau cyfreithiol cyfredol. Felly, dylai’r cymorth a ddarperir i ddysgwyr ag anghenion gofal iechyd fod ar waith yn barod. Mae’r canllawiau yn ymwneud â gwella’r cynllunio a’r prosesau sydd ynghlwm wrth hyn.\nCymorth ar gyfer plant anabl a Chronfa’r Teulu\nMae Llywodraeth Cymru yn cefnogi nifer o sefydliadau yn uniongyrchol, ac yn anuniongyrchol, sy’n darparu cymorth ar gyfer plant anabl. O fewn y portffolio Iechyd, Llesiant a Chwaraeon o fis Ebrill 2016, cyflwynwyd grant newydd dros dair blynedd, sef y Grant i’r Trydydd Sector ar gyfer Gwasanaethau Cymdeithasol Cynaliadwy, i gefnogi’r gwaith o weithredu Deddf Gwasanaethau Cymdeithasol a Llesiant (Cymru) 2014. Dyfarnwyd bron £22 miliwn o gyllid grant i 32 o sefydliadau a phrosiectau sy’n cefnogi plant, pobl ifanc a’u teuluoedd, plant sy’n derbyn gofal a phlant/pobl ifanc sy’n gadael gofal, pobl hŷn, pobl ag anableddau dysgu ac awtistiaeth, pobl ag anableddau corfforol a/neu synhwyraidd a gofalwyr. Cafodd ceisiadau ar gyfer y grant eu hystyried yn ofalus fel rhan o broses gystadleuol sy’n cyfateb ceisiadau â’r meini prawf cyllid grant a hysbysebwyd a blaenoriaethau polisi. Er mwyn sicrhau bod tegwch ar draws sectorau, yr uchafswm a ddyfarnwyd i unrhyw sefydliad oedd £1.5 miliwn dros dair blynedd, sy’n cynrychioli 10% o gyfanswm y cyllid sydd ar gael.\nCaiff y Grant i’r Trydydd Sector ar gyfer Gwasanaethau Cymdeithasol Cynaliadwy ei fonitro drwy adrodd ar gynnydd ac adolygu wyneb i wyneb yn ystod canol y flwyddyn ac ar ddiwedd y flwyddyn mewn perthynas â chynlluniau gwaith y cytunwyd arnynt yn flynyddol sy’n nodi dangosyddion perfformiad allweddol a chanlyniadau ar gyfer pob prosiect a ariennir.\nFel rhan o’r Grant tair blynedd i’r Trydydd Sector ar gyfer Gwasanaethau Cymdeithasol Cynaliadwy, dyfarnwyd £1.5 miliwn i Gronfa’r Teulu yn ystod y tair blynedd 2016-19. Dyfarnwyd y cyllid grant i bawb sy’n derbyn y grant ar sail 5% o ostyngiad flwyddyn ar ôl blwyddyn, felly’r dyfarniad yn y tair blynedd 2016-17 i 2018-19 yw:\nØ 2016-17 £0.526 miliwn\nØ 2017-18 £0.499 miliwn\nØ 2018-19 £0.475 miliwn\nYn ogystal, yn 2016-17, dyfarnwyd cyllid pontio o £0.400 miliwn i Gronfa’r Teulu i’w galluogi i reoli’r broses o bontio i’r trefniadau grant newydd, i’w helpu i ail-ganolbwyntio eu model gwneud grantiau a cheisio ffynonellau cyllido amgen. Hawliodd Ymddiriedolaeth Cronfa’r Teulu pob cyllid grant a ddyfarnwyd yn 2016-17 ac mae’n rhagweld gwariant llawn yn erbyn dyfarniad 2017-18.\nMae imiwneiddio yn fesur atal pwysig ac yn parhau i fod yn un o’r ymyriadau iechyd mwyaf cost-effeithiol. Mae cymorth parhaus ar gyfer costau ein rhaglen imiwneiddio yn faes allweddol o’r gyllideb ac rydym yn parhau i ymateb i gyngor gan y Cyd-bwyllgor ar Frechu ac Imiwneiddio (JCVI) ar gost-effeithiolrwydd rhaglenni imiwneiddio cenedlaethol cyfredol a newydd.\nErs 2013, cyflwynwyd nifer o raglenni imiwneiddio yn ystod plentyndod newydd a gwnaed newidiadau i raglenni cyfredol. Rydym wedi dyrannu cyllid ychwanegol i Fyrddau Iechyd bob blwyddyn. Yn 2018-19 disgwylir i’r rhaglen brechiad rhag y ffliw i blant gael ei hymestyn i gynnwys blynyddoedd pump a chwech mewn ysgolion cynradd. Bydd hyn yn golygu taw cyfanswm y gwariant disgwyliedig yn 2018-19 yw £16 miliwn. Ymhlith y rhaglenni newydd mae rotafirws ar gyfer babanod, y pas ar gyfer menywod beichiog i amddiffyn eu babanod newydd-anedig, y rhaglen ffliw yn ystod plentyndod, llid yr ymennydd B a llid yr ymennydd ACWY. O fis Awst 2017, cyflwynwyd brechlyn newydd ‘6 mewn 1’, a fydd yn amddiffyn yn erbyn hepatitis B yn ogystal â difftheria, polio, tetanws, y pas a Hib.\nMae tystiolaeth o gyflwyno’r rhaglen brechiad rhag y ffliw yn ystod plentyndod mewn mannau eraill o’r DU wedi dangos, yn ogystal ag amddiffyn plant eu hunain, gall brechu plant iau gael effaith sylweddol ar leihau lledu’r firws ffliw yn y gymuned a, thrwy effaith ddiadell, leihau ymgynghoriadau meddygon teulu, mynediad i ysbytai a marwolaethau o ganlyniad i’r ffliw. Yn 2017-18, caiff y rhaglen plentyndod yng Nghymru ei hymestyn gan un flwyddyn ysgol gynradd h.y. blynyddoedd ysgol 5 a 6. Mae hyn yn golygu y bydd pob plentyn rhwng dwy ac un ar ddeg oed yn cael cynnig brechiad rhag y ffliw.\nFel rhan o’n cyllideb ar gyfer camddefnyddio sylweddau a ddyrannwyd i Fyrddau Cynllunio Ardal, mae £2.75 miliwn yn parhau i gael ei glustnodi ar gyfer gwasanaethau plant a phobl ifanc. Mae darparwyr gwasanaethau sy’n derbyn yr arian hwn yn darparu amrywiaeth o wasanaethau sy’n cynnwys cwnsela, lles emosiynol ac addysg ac atal ar gyfer plant a phobl ifanc o dan 18 oed. Ar gyfer y plant a’r bobl ifanc hynny sy’n dechrau camddefnyddio sylweddau, gellid defnyddio’r cyllid ar gyfer nodi ac ymyrryd yn gynnar, sy’n hanfodol i gyfyngu ar niwed a lleihau’r cyfleoedd i ymddygiad camddefnyddio ddod yn ymddygiad sydd wedi ymwreiddio ac sy’n gofyn am wasanaethau triniaeth arbenigol.\nRydym hefyd yn cwblhau Offeryn Monitro Canlyniadau newydd ar gyfer Plant a Phobl Ifanc, sef holiadur y bydd plant a phobl ifanc sy’n defnyddio gwasanaethau camddefnyddio sylweddau yn ei gwblhau gyda’i gweithiwr achos. Y nod yw mesur a yw’r gwasanaethau yn cyflawni canlyniadau diriaethol, a sut mae plant a phobl ifanc yn elwa ar y gwasanaethau. Bydd y wybodaeth hon yn cryfhau’r sylfaen dystiolaeth ar gyfer gwasanaethau camddefnyddio gwasanaethau yng Nghymru a chefnogi penderfyniadau ynghylch datblygu polisi a chyllido. Y nod yw dechrau treialu’r holiadur yn ddiweddarach eleni, a chynnal gwerthusiad yn gynnar yn ystod y flwyddyn nesaf, gyda tharged o ddechrau gweithredu’r offeryn yn ystod haf 2018. Mae hyn yn amodol ar ryddhau cyllid ar gyfer y gwerthusiad.\nRydym wedi sicrhau £2.7 miliwn o Arian Strwythurol Ewropeaidd i gefnogi pobl ifanc 16-24 oed sy’n gwella ar ôl camddefnyddio sylweddau (gan gynnwys alcohol) a/neu iechyd meddwl nad ydynt mewn cyflogaeth, addysg neu hyfforddiant (NEET). Y nod yw y bydd y Gwasanaeth Allan o Waith yn darparu mentora cymheiriaid a chymorth arbenigol i ychydig dros 3,300 o bobl ifanc yng Nghymru erbyn haf 2020.\nRydym hefyd wedi parhau i ddarparu bron £2 miliwn i Raglen Graidd Cymru Gyfan ar gyfer Cyswllt Ysgolion. Yn y flwyddyn academaidd ddiwethaf gweithredodd y rhaglen mewn tua 95% o’r holl ysgolion cynradd ac eilradd ar draws Cymru i addysgu plant a phobl ifanc ynghylch amrywiaeth o faterion addysg bersonol a chymdeithasol, gan gynnwys camddefnyddio sylweddau, diogelwch y rhyngrwyd, a phroblemau sy’n gysylltiedig â diogelwch personol. Caiff y rhaglen hon, y byddwn yn ei hadolygu wrth i’r cwricwlwm ysgol newydd ddatblygu yng Nghymru, ei hariannu ar y cyd â’r Heddlu a Chomisiynwyr Heddlu a Throseddu.\nGwasanaethau Cymdeithasol ar gyfer plant a phobl ifanc\nMabwysiadu, Maethu a Phlant sy’n Derbyn Gofal\nMae sicrhau bod plant mewn gofal yn mwynhau’r un cyfleoedd mewn bywyd â phlant eraill yn ymrwymiad allweddol yn y rhaglen ar gyfer y Llywodraeth, Symud Cymru Ymlaen, ac yn cynnwys amcanion llesiant ein strategaeth genedlaethol Ffyniant i Bawb.\nMae’r gyllideb o fewn portffolio Ysgrifennydd y Cabinet dros Gymunedau a Phlant. Mae ei waith yn cyfrannu at leihau Profiadau Niweidiol yn ystod Plentyndod (ACEs) drwy gefnogi blaenoriaethau atal ac ymyrryd yn gynnar a gwella canlyniadau ar gyfer plant mewn gofal a’r rhai sy’n gadael gofal. Mae’r Llywodraeth yn mynd i’r afael â hyn drwy raglen waith gynhwysfawr sydd â’r nod o wella canlyniadau ar gyfer plant dan arweiniad Grŵp Cynghori’r Gweinidog, a gadeirir gan David Melding, AC ar ran Ysgrifennydd y Cabinet dros Gymunedau a Phlant.\nMae Grŵp Cynghori’r Gweinidog ar gyfer Gwella Canlyniadau ar gyfer Plant yn cynnwys cynrychiolwyr o lywodraeth leol, iechyd, y system llysoedd, addysg a thai i alluogi cysylltiadau effeithiol a chydberchenogaeth. Mae’r Grŵp yn goruchwylio rhaglen waith ymestynnol sydd â’r nod o wella canlyniadau ar gyfer plant, gan gynnwys cydweithredu ar draws llywodraeth yn ogystal â gweithio’n agos mewn partneriaeth â rhanddeiliaid allanol.\nYn ystod y flwyddyn ariannol ddiwethaf, cafodd cyllidebau eu cysoni â phortffolios gweinidogol. Felly, trosglwyddodd y cyllidebau a ddefnyddiwyd i gefnogi’r gwaith o gynnal a datblygu gwasanaethau mabwysiadu, maethu a phlant sy’n derbyn gofal o MEG Iechyd a Gwasanaethau Cymdeithasol i MEG Cymunedau a Phlant fel rhan o’r Ail Gyllideb Atodol. Rwyf yn gweithio ochr yn ochr â’m cydweithwyr gweinidogol i drafod blaenoriaethau cyffredin.\nEleni, gwnaethom dderbyn £20 miliwn o gyllid canlyniadol ychwanegol o Gyllideb Gwanwyn y DU ar gyfer gwelliannau ym maes gofal cymdeithasol. Dyrannwyd £8 miliwn o’r gyllideb honno i leihau nifer y plant sy’n mynd i mewn i ofal. Cytunwyd ar y blaenoriaethau isod rhwng gweinidogion ac Ysgrifenyddion y Cabinet:\nØ buddsoddiad o £5 miliwn mewn ymestyn gwasanaethau gofal awdurdodau lleol\nØ £0.850 miliwn i gyflwyno’r prosiect Reflect ledled Cymru sydd â’r nod o leihau nifer y plant sy’n mynd i mewn i ofal drwy dorri cylched beichiogrwydd ailadroddus a gweithredoedd gofal rheolaidd\nØ £1.625 miliwn i gefnogi plant/pobl ifanc sy’n gadael gofal i ddyfodol llwyddiannus a byw’n annibynnol drwy ddarparu adnoddau ychwanegol i gynlluniau lleoliad gwaith/prentisiaeth awdurdodau lleol ac ymestyn darpariaeth cynghorwyr personol hyd at 25 oed\nØ £0.400 miliwn i weithredu’r Fframwaith Maethu Cenedlaethol\nØ £0.125 miliwn i ddatblygu gwaith cymorth mabwysiadu\nYn ogystal â’r cyllid canlyniadol, cyhoeddodd Ysgrifennydd y Cabinet dros Gymunedau a Phlant y Gronfa Dydd Gŵyl Dewi o £1 miliwn. Mae’r Gronfa hon yn caniatáu i awdurdodau lleol ddarparu cymorth ariannol i blant/pobl ifanc sy’n gadael gofal er mwyn iddynt allu cael mynediad i gyflogaeth, cyfleoedd addysg a hyfforddiant, gwella eu cyfleoedd tuag at fywydau annibynnol.\nDull Cenedlaethol o ymdrin ag Eiriolaeth Statudol\nMae Symud Cymru Ymlaen yn nodi y byddwn yn “archwilio ffyrdd o sicrhau bod plant mewn gofal yn mwynhau’r un cyfleoedd mewn bywyd â phlant eraill, a diwygio’r ffordd y gofelir amdanynt os bo angen”.\nMae datblygu Gofal Cymdeithasol yn un o’r 5 prif flaenoriaeth yn Ffyniant i Bawb ac mae’n glir y dylid gwrando ar blant a’u helpu i ddatblygu perthnasau cadarnhaol.\nGyda’n partneriaid, rydym wedi datblygu Dull Cenedlaethol o ymdrin ag Eiriolaeth Statudol ar gyfer plant sy’n derbyn gofal, plant mewn angen ac unigolion penodol eraill. Mae hyn yn golygu cysondeb o ran hawl ac arfer da wrth gomisiynu, darparu a chodi ymwybyddiaeth am ddarpariaeth eirioli statudol yng Nghymru. Mae cyfrifoldeb y maes polisi hwn yn perthyn i gylch gwaith Ysgrifennydd y Cabinet dros Gymunedau a Phlant.\nMae’r broses o weithredu’r Dull Cenedlaethol wedi’i chostio rhwng £1 miliwn ac £1.1 miliwn. Yn Ymchwiliad y Pwyllgor Plant, Pobl Ifanc ac Addysg i Ddarpariaeth Statudol, rhoddodd Ysgrifennydd y Cabinet dros Gymunedau a Phlant ymrwymiad y byddai Llywodraeth Cymru yn gwneud cyfraniad o hyd at £0.550 miliwn i Gydweithrediadau Rhanbarthol Gwasanaethau Cymdeithasol i ddarparu’r cynnig gweithredol yn llawn a chefnogi’r dull. Daw gweddill y cyllid o gyllidebau unigol yr Awdurdodau Lleol.\nGrant yw’r cyllid, a gaiff ei fonitro ar gyfer y ddwy flynedd gyntaf gydag adroddiadau monitro chwarterol. Ar ddiwedd y flwyddyn weithredu gyntaf, 2018-19, mae Llywodraeth Cymru wedi ymrwymo i adolygu’r broses weithredu.\nMae’r Dull Cenedlaethol yn cynnwys Fframwaith Canlyniadau a Safonau Cenedlaethol sydd wedi’i fapio i’r Datganiad Llesiant sy’n sail i Ddeddf Gwasanaethau Cymdeithasol a Llesiant (Cymru) 2014. Nid yw Llywodraeth Cymru yn darparu’r gweithgarwch hwn yn uniongyrchol ond mae’n cynnal cyfarfodydd monitro rheolaidd ac adolygiadau gyda’r Uwch Grŵp Arwain ar gyfer y Dull Cenedlaethol.\nYn ogystal, mae Llywodraeth Cymru wedi dyfarnu contract 2 flynedd, gwerth £0.550 miliwn y flwyddyn, i Pro-Mo-Cymru ar gyfer darparu Meic. Meic yw’r llinell gymorth genedlaethol ar gyfer gwybodaeth, cyngor ac eiriolaeth sy’n darparu un man cyswllt i blant a phobl ifanc drwy wasanaeth rhadffôn, negeseua gwib a thestun. Caiff Meic ei fonitro’n chwarterol drwy gyfarfodydd rheoli contractau a dangosyddion perfformiad allweddol. Ar hyn o bryd mae opsiynau ar gyfer darparu’r gwasanaeth yn y dyfodol yn cael eu hystyried i sicrhau ei fod yn gyson â datblygiadau o dan Ddeddf Gwasanaethau Cymdeithasol a Llesiant (Cymru).\nSefydlwyd y Bwrdd Diogelu Annibynnol Cenedlaethol o dan Ddeddf Gwasanaethau Cymdeithasol a Llesiant (Cymru) 2014 i weithio gyda Byrddau Diogelu Plant a Byrddau Diogelu Oedolion i hybu gwelliannau; adrodd ar ddigonolrwydd ac effeithiolrwydd trefniadau i ddiogelu plant ac oedolion a gwneud argymhellion i Weinidogion ynghylch sut y gellid gwella trefniadau. Rydym yn darparu ysgrifenyddiaeth a chefnogi rhaglen waith y Bwrdd, gwerth £0.200 miliwn y flwyddyn.\nRydym yn cefnogi digwyddiadau rhanbarthol a chenedlaethol yn ystod wythnos diogelu, gwerth £22,000 i godi ymwybyddiaeth o ddiogelu a materion perthnasol.\nByddwn yn darparu hyfforddiant cyffredinol ar gyfer ymarferwyr wrth ddarparu Adolygiadau Ymarfer ar gyfer Plant ac Oedolion, gwerth £45,000.\nByddwn yn darparu grant o £0.100 miliwn i Fwrdd Diogelu Caerdydd a’r Fro i ddarparu’r Gweithdrefnau Diogelu Cenedlaethol sy’n deillio o Ddeddf Gwasanaethau Cymdeithasol a Llesiant (Cymru) 2014 ac is-ddeddfwriaeth berthnasol a chanllawiau i gynorthwyo diogelwch gwell ar gyfer plant ac oedolion sydd mewn perygl o gael eu cam-drin, eu hesgeuluso neu ffurfiau eraill o niwed.


Cynlluniau buddsoddi yn y gweithle - Y Gwasanaeth Cynghori Ariannol\nYchydig flynyddoedd yn ôl, roedd cynilion gweithle yn golygu eich pensiwn yn unig – ond bellach mae rhai cwmnïau yn cynnig opsiynau treth-effeithlon eraill, i gynilo neu fuddsoddi.\nMathau o gynlluniau cynilo yn y gweithle\nCynilo wrth Ennill (SAYE)\nCynlluniau Cymhelliant Cyfranddaliadau (SIPs)\nA ydych yn rhoi’ch wyau i gyd yn yr un fasged?\nA oes help arbenigol arnoch?\nMae nifer o gynlluniau cynilo yn y gweithle, ond mae tri phrif fath:\nMae pob un yn gweithio ychydig yn wahanol, ond mae iddynt yr un diben – maent yn eich annog i gynilo ac yn rhoi rhyddhad treth i chi. Sylwer nad yw’r cynlluniau hyn yn disodli’r angen i gynilo tuag at ymddeoliad, nid ydynt mor dreth-effeithlon ychwaith. Darllenwch ymlaen i gael gwybod mwy.\nCynllun cynilo misol yw Cynilo wrth Ennill (SAYE) sy’n rhoi dau beth i chi: bonws di-dreth a chyfle i brynu cyfranddaliadau yn eich cwmni ar ddiwedd y cynllun.\nSefydlir y cynllun hwn gan eich cyflogwr, a rhaid iddo fod ar gael i bob cyflogai sydd wedi gweithio i’r cwmni am gyfnod penodol o amser.\nGallwch gynilo hyd at £500 y mis dros gyfnod y cynllun – sef tair neu bum mlynedd fel arfer. Ar ddiwedd y cynllun, ychwanegir bonws di-dreth at eich cynilion.\nGallwch naill ai gymryd yr arian a’r bonws fel arian parod neu ei ddefnyddio i brynu cyfranddaliadau yn y cwmni. Pennir pris cyfranddaliad ar ddechrau’r cynllun - felly, os bydd eich cwmni’n gwneud yn arbennig o dda yn ystod oes y cynllun, byddwch yn gallu eu prynu am bris rhad iawn.\nGall rhyddhad treth ar gynllun Cynilo wrth Ennill fod yn werth chweil iawn.\nNi fyddwch yn talu unrhyw dreth ar eich bonws, ar yr amod eich bod yn parhau i wneud taliadau hyd at ddiwedd y cynllun Cynilo wrth Ennill.\nOs byddwch yn dewis prynu cyfranddaliadau, ni fydd yn rhaid i chi dalu unrhyw Dreth Incwm na chyfraniadau Yswiriant Gwladol ar yr elw a wnewch – hynny yw, y gwahaniaeth rhwng yr hyn y byddwch yn ei dalu amdanynt, a bennir ar ddechrau’r cynllun, a’u gwerth gwirioneddol pan fyddwch yn eu prynu.\nPan fyddwch yn gwerthu’r cyfranddaliadau, efallai y bydd yn rhaid i chi dalu Treth Enillion Cyfalaf os yw’ch enillion cyfalaf dros y swm esempt blynyddol ar gyfer y flwyddyn dreth (£12,300 ar gyfer 2021/22) – ond ddim os byddwch yn eu rhoi mewn ISA neu bensiwn o fewn tri mis o aeddfedrwydd, yn amodol ar derfynau lwfans arferol.\nMae cynlluniau cymhelliant cyfranddaliadau (SIPs)yn ffordd dreth effeithlon o brynu neu dderbyn cyfranddaliadau yn y cwmni rydych yn gweithio iddo oherwydd na fyddwch yn talu treth na chyfraniadau yswiriant gwladol ar y cyfranddaliadau y byddwch yn eu prynu os ydych yn eu cadw yn y cynllun am bum mlynedd.\nMae pedair prif ffordd y gallwch gael cyfranddaliadau:\nAm ddim gan eich cyflogwr. Gall roi gwerth hyd at £3,600 o gyfranddaliadau i chi mewn unrhyw flwyddyn dreth.\nEu prynu eich hun. Gallwch brynu cyfranddaliadau yn syth o’ch cyflog (gwerth hyd at £1,800 mewn unrhyw flwyddyn dreth neu 10% o’ch incwm blynyddol, p’un bynnag sy’n is). Gelwir y rhain yn Gyfranddaliadau Partneriaeth.\nCynllun cyfateb cyfranddaliadau gan eich cyflogwr. Am bob cyfranddaliad y byddwch yn ei brynu eich hun, gall eich cyflogwr roi hyd at ddau gyfranddaliad am ddim i chi.\nCyfranddaliadau Difidend - efallai y gallwch brynu mwy o gyfranddaliadau gyda’r difidendau a gewch o gyfranddaliadau Partneriaeth neu Gyfateb am ddim (ond dim ond os yw’ch cyflogwr yn caniatáu’r opsiwn hwn).\nNi fyddwch yn talu Treth Incwm os ydych yn cadw cyfranddaliadau difidend am o leiaf tair blynedd.\nRhyddhad treth o SIPs yn dibynnu ar bryd y byddwch yn tynnu eich cyfranddaliadau allan o’r cynllun.\nOs byddwch yn cadw eich cyfranddaliadau SIP yn y cynllun am bum mlynedd, nifydd yn rhaid i chi dalu Treth Incwm na chyfraniadau Yswiriant Gwladol** arnynt pan fyddwch yn eu tynnu allan. Fel arfer, byddent yn cael eu trethu fel rhan o’ch incwm.\nOs byddwch am eu cadw yn y cynllun cymhelliant cyfranddaliadau hyd nes y byddwch yn eu gwerthu, ni fyddwch yn talu unrhyw Dreth Enillion Cyfalaf arnynt. Os byddwch yn eu tynnu allan o’r cynllun ac yna’n eu gwerthu’n ddiweddarach, efallai y bydd yn rhaid i chi ei dalu – ond dim ond ar y swm y bydd eu gwerth yn cynyddu yn y cyfamser.\nOs na fyddwch yn gadael eich cyfranddaliadau yn y cynllun am y pum mlynedd llawn, efallai y byddwch yn talu Treth Incwm a chyfraniadau Yswiriant Gwladol – bydd y swm yn dibynnu ar bryd y byddwch yn eu tynnu allan o’r cynllun a’r rheswm dros wneud hynny.\nYn wreiddiol, roedd ISAs Gweithle yn ffordd hawdd o gyfrannu at ISA stociau a chyfranddaliadau yn uniongyrchol o’ch cyflog, gan roi opsiwn cynilo di-dreth arall i chi yn ychwanegol at bensiynau cwmni. Fodd bynnag, erbyn hyn, maent ychydig yn fwy – cewch lawer o fuddiannau a ffioedd gostyngedig pan fyddwch yn trefnu eich ISA drwy eich cyflogwr.\nByddwch yn gwneud taliadau misol (hyd at derfyn penodedig) yn uniongyrchol o’ch cyflog (ar ôl didynnu treth incwm a chyfraniadau Yswiriant Gwladol) i mewn i’r ISA.\nISA stociau a chyfranddaliadau ydyw fel arfer, lle gallwch ddewis o blith cyfres o gronfeydd i fuddsoddi ynddynt. Efallai y byddant yr un fath â’r cronfeydd yng nghynllun pensiwn eich cwmni.\nMae llawer o gynlluniau cynilo o gymharu â chael ISA stociau a chyfranddaliadau arferol – dim taliadau cychwynnol na rhai gostyngedig, ffioedd rheoli gostyngedig a ffioedd trosglwyddo cronfeydd gostyngedig. Yn syml, caiff eich cyflogwr ostyngiad swmp, a chewch chi’r budd.\nMae gennych lai o opsiynau o ran newid eich meddwl – yn wahanol i ISAs rydych yn eu prynu’n uniongyrchol, ni allwch newid i ddarparwr ISA gwahanol os bydd eich ISA yn perfformio’n wael, fodd bynnag gallwch ddal i newid cronfeydd.\nOs byddwch yn gadael eich cwmni ni fyddwch yn gwneud taliadau awtomatig o’ch cyflog mwyach. Gallwch barhau i dalu i mewn i’ch ISA os byddwch yn dymuno gwneud hynny, drwy ychwanegu isafswm ato.\nFel pob buddsoddiad, yn achos ISAs stociau a chyfranddaliadau, gall gwerth eich buddsoddiad ostwng yn ogystal â chynyddu. Efallai y cewch lai yn ôl na’r hyn y gwnaethoch ei fuddsoddi.\nBuddsoddir ISAs stociau a chyfranddaliadau’r mwyafrif o bobl mewn cronfeydd. Os yw’ch cyflogwr yn cynnig ISA gweithle gallwch gymharu’r cronfeydd mae’n buddsoddi ynddynt â’r opsiynau eraill ar y farchnad trwy. Efallai y bydd gan y darparwr ISA hefyd opsiynau cronfeydd eraill i ddewis rhyngddynt os yw dewis cronfa arall yn fwy addas i’ch proffil risg a’ch amserlen ar gyfer buddsoddi.\nMae manteision treth ISAs gweithle yn debyg i fanteision ISAs arferol.\nNi fyddwch yn talu Treth Incwm ar unrhyw incwm neu ddifidendau o’r ISA.\nOs byddwch yn gwneud elw drwy werthu stociau o’ch ISA stociau a chyfranddaliadau, ni fydd angen i chi dalu Treth Enillion Cyfalaf – ond os byddwch yn gwneud colled ni fydd yn lleihau eich Treth Enillion Cyfalaf ychwaith.\nTerfynau ISA blynyddol\nCofiwch mai dim ond mewn un ISA Stociau a Chyfranddaliadau y gallwch chi fuddsoddi bob blwyddyn dreth ac mae terfynau blynyddol (£20,000 ym mlwyddyn dreth 2021/2022). Os oes gennych ISA gweithle yna ni allwch agor ISA stociau a chyfranddaliadau ‘rheolaidd’ hefyd, hyd yn oed os nad ydych yn talu’r uchafswm lwfans i mewn i’ch cynllun gweithle. Cewch ragor o wybodaeth am y terfynau yn ein canllaw ar NISAs stociau a chyfranddaliadau.\nOs yw eich cyflogaeth, eich pensiwn a’ch buddsoddiadau i gyd yn dibynnu ar berfformiad un cwmni, efallai y byddwch am ystyried ffyrdd o arallgyfeirio dros amser er mwyn lledaenu eich risg.\nDarllenwch fwy yn ein canllaw Arallgyfeirio – y ffordd ddoeth o gynilo a buddsoddi.\nOs yw eich sefyllfa ariannol yn gymhleth, gallai fod yn werth cael cyngor proffesiynol ar gynlluniau gweithle ac opsiynau eraill o ran buddsoddi. Darllenwch ein canllaw i ganfod a yw cyngor ariannol yn addas i chi. Gallwch gael hwn gan Gynghorydd Ariannol Annibynnol rheoledig. Mae angen i gynghorwyr gael eu rheoleiddio gan yr Awdurdod Ymddygiad Ariannol.


Chloe yn Annog Merched Ifanc i fod yn rhan… | Grŵp Llandrillo Menai\nChloe yn Annog Merched Ifanc i fod yn rhan o'r Diwydiant Crefftau!\nMae Prentis Lefel 2 mewn Gwaith Asiedydd yn braenaru'r tir i ragor o ferched ddilyn gyrfa yn y diwydiant adeiladwaith a chrefftau.\nMae Chloe Bidwell, Prentis mewn Gwaith Asiedydd gyda chwmni Varcity Living, Bangor, a Choleg Menai, Bangor, yn annog myfyrwyr benywaidd eraill i ystyried gyrfa mewn maes crefft.\nMae Varcity Living yn berchen ar ac yn rheoli amrywiaeth o eiddo preswyl i fyfyrwyr yn ac o gwmpas Bangor. Mae dyletswyddau Chloe yn cynnwys atgyweirio a chynnal a chadw'r cyfleusterau yn yr eiddo preswyl, a sicrhau bod yr adeiladau eu hunain mewn cyflwr da. Mae gwaith Chloe yn cynnwys gosod ceginau, gwneud giatiau a phlaenio drysau. Mae'n mynychu campws Coleg Menai yn Llangefni unwaith yr wythnos, lle mae'n gweithio tuag at ennill ei chymhwyster NVQ Lefel 2 mewn Gwaith Asiedydd.\nDywedodd Chloe: "Mae'n well gen i wneud gwaith ymarferol yn hytrach na gwaith academaidd traddodiadol. Rydw i'n mwynhau gweithio fel Asiedydd gan fy mod yn gweld y pethau rydw i wedi'u gwneud ac yn cael ymdeimlad o foddhad gwirioneddol ar ôl gorffen tasg!"\n"Fel arfer fi yw'r unig ddynes ar y safle - mae bod yr unig ferch yn gallu bod yn eithaf heriol weithiau gan mai fi yw'r lleiaf bob amser. Mae hyn yn medru creu rhwystrau yn y gwaith ond rydw i'n dod o hyd i ffyrdd o oresgyn y rhwystrau hyn a chwblhau'r dasg. Rydw i'n gyrru ymlaen yn dda efo'r dynion ar y safle - ac er gwaethaf bod mewn diwydiant lle mae'r mwyafrif yn ddynion, maen nhw bob amser yn gefnogol ac yn fy helpu i gyflawni fy nodau ym maes gwaith asiedydd."\n"Buaswn yn annog unrhyw ferched sy'n ystyried y math yma o yrfa i fynd amdani. "Gallai meddwl am weithio mewn diwydiant sydd wedi arfer bod yn ddiwydiant i ddynion yn bennaf wneud i chi deimlo'n nerfus, ond mae cymaint o gymorth a chefnogaeth ar gael i ferched sydd am weithio yn y diwydiant adeiladu a chrefftau.


Mae rhywun craff yn gwybod beth i'w ddweud. Mae rhywun doeth yn gwybod a ddylid ei ddweud ai peidio. - Dienw - Dyfyniadau Pedia\nMae rhywun craff yn gwybod beth i'w ddweud. Mae rhywun doeth yn gwybod a ddylid ei ddweud ai peidio. - Dienw\nA rhywun craff yw rhywun pwy a ŵyr beth i'w ddweud o dan unrhyw sefyllfa benodol. Mae profiad y mae wedi'i gaffael o fywyd yn cynnig y blaen iddo dros eraill ragweld unrhyw sefyllfa a gweithredu yn unol â hynny. Mae'n bwysig dysgu o'n bywydau ein hunain a chywiro'r camgymeriadau yr ydym wedi'u cyflawni yn y gorffennol yn fedrus.\nDywedodd y ffisegydd a’r meddyliwr enwog Albert Einstein unwaith nad yw person nad yw erioed wedi gwneud camgymeriad erioed wedi rhoi cynnig ar unrhyw beth newydd. Mae'r geiriau syml hyn mewn gwirionedd yn golygu llawer os cânt eu harchwilio'n ofalus. Fe ddylen ni gael ein ffraethineb ein hunain gyda ni'n hunain a'i ddefnyddio i drin sefyllfaoedd yn unol â'n dewis ein hunain.\nWeithiau daw hyn yn angenrheidiol pan fydd llawer o broblemau'n ein hamgylchynu, ac mae'n ymddangos bod atebion yn diflannu. Bydd darllen llyfrau a chymryd rhan mewn sgyrsiau ffrwythlon gyda meddyliau gwych yn ein helpu i dyfu'n bersonol ac yn gymdeithasol.\nDylem hefyd neilltuo'r amser mawr ei angen i ni ymyrryd â'n penderfyniadau ein hunain a meddwl yn rhesymegol arnynt. Er mwyn bod yn berson doeth, ar y dechrau, mae angen i chi fod yn ddigon craff.\nNid yn unig y daw craffter trwy wisgo'n dda ar gynnal ymddangosiad allanol soffistigedig, ond mae hefyd yn dod o'r meddwl ac yn y pen draw yn puro'r corff a'r enaid cyfan. Mae bob amser yn pelydru tuag allan ac yn helpu pobl i wella o'u problemau trwy ddatblygu pinsiad positif tuag at fywyd.\nGall myfyrdod a chwsg iawn, ynghyd â diet iach ac ioga, fod yn fuddiol o ran cadw ein hunain yn ddigynnwrf a chyfansoddi yn ystod yr amseroedd anodd. Cofiwch y dylai pobl bob amser ganolbwyntio ar fyw eu bywydau eu hunain a pheidio â byw i eraill.\nDylai penderfyniadau a dewisiadau ein bywyd gael eu llywio gan ein patrymau meddwl a'n deallusrwydd ein hunain yn unig. Ni ddylem wastraffu ein bywydau trwy ddilyn gorchmynion a barn pobl eraill yn unig.\nYn iawn neu'n anghywir, bydd bywyd, ar y diwedd, bob amser yn ein helpu i fod ar ein gorau. Bydd rhywun doeth bob amser yn gwrando mwy ac yn siarad llai ac felly, mewn gwirionedd yn gwybod pryd i siarad, ble i siarad, ac a ddylid siarad ai peidio. Mae distawrwydd mewn gwirionedd yn arf pwerus na geiriau.\nBod yn Ddyfyniadau Clyfar\nDoethineb Dydd Gwener\nDyfyniadau Person Da\nDyfyniadau Datblygiad Personol\nDyfyniadau Twf Personol\nDyfyniadau Ysbrydoledig Personol\nDyfyniadau Dyn Clyfar\nDyfyniadau Pobl Smart\nDyfyniadau Person Clyfar\nDiarhebion Dyn Doeth\nDyfyniadau Dyn Doeth\nDywediadau Dyn Doeth\nDyfyniadau Person Doeth\nNid yw'r ffaith eich bod yn cymryd mwy o amser nag eraill yn golygu eich bod yn fethiant. Daliwch ati. - Dienw\nCofiwch fod gan bob un ohonom ein cloc ein hunain mewn bywyd. Does dim pwynt o gwbl i…\nMae heddiw yn ddiwrnod rhyfeddol i gael diwrnod rhyfeddol. - Dienw\nMae amser yn werthfawr ac mae angen i ni ddeall ei wir werth. Mae'n aros am ddim ac felly mae'n…\nMae'n iawn gwneud “dim byd.” Nid yw bod yn gynhyrchiol 100% o'r amser yn bosibl, felly peidiwch â theimlo'n euog am ymlacio yn unig. - Dienw\nMae'n iawn gwneud “dim byd.” Nid yw bod yn gynhyrchiol 100% o'r amser yn bosibl, felly peidiwch â theimlo'n euog ...\nMae bywyd yn fyr, ei fyw. Mae cariad yn brin, cydiwch ynddo. Mae dicter yn ddrwg, dympiwch ef. Mae ofn yn ofnadwy, wynebwch ef. Mae atgofion yn felys, coleddwch nhw. - Dienw\nMae bywyd yn fyr a dylech ddysgu ei fyw yn lle gwastraffu un eiliad hyd yn oed. Rhy…


Menter Iaith Bangor - Cystadleuaeth croniclo 2020\nCystadleuaeth croniclo 2020\nAr 30 o Dachwedd 2020 lansiwyd cystadleuaeth fideo croniclo 2020 ar gyfer trigolion Gwynedd a thu hwnt i rannu eu stori a phrofiadau personol o’r flwyddyn. Trefnir y gystadleuaeth gan Hunaniaith (Menter iaith Gwynedd), Cymunedau Digidol Cymru, Menter Iaith Bangor, Age Cymru Gwynedd a Môn a Chydlynydd Pontio’r Cenedlaethau.\nHeb os mae 2020 wedi bod yn flwyddyn ryfeddol ac mae cyfle euraidd felly i geisio croniclo argraffiadau pobl o’r flwyddyn, y dwys a’r diddan. Yr ydym yn chwilio am hanesion pobl sydd wedi pontio’r cenedlaethau rhwng yr ifanc a’r hen a hynny trwy gyfrwng fideo a thechnoleg. Efallai, yn ei ffordd bach ei hun y gallai gwneud fideo hefyd amlygu os nad lleddfu rhywfaint ar unigrwydd pobl a chreu gobaith ynghanol pandemig sydd wedi effeithio arnom i gyd yn ddiwahân.\nOes ganddoch chi stori i’w hadrodd am gariad, cyfeillgarwch, y teimlad o hiraeth neu o fethu bod gyda’ch gilydd unwaith eto? Ydych chi’n hunan ynysu neu’n cysgodi? Rydym yn chwilio am eich fideos fydd yn cyfleu eich profiadau chi ac anwyliaid a dycnwch y natur ddynol mewn cyfnodau dyrys.\nDywedodd Dafydd Iwan, Cadeirydd Hunaniaith a Llysgennad Age Cymru Gwynedd a Môn, “Mae’n dda gennym gefnogi’r gystadleuaeth hon, yn enwedig am ei bod yn anelu at bontio rhwng y cenedlaethau, rhywbeth yr ydym ni yn Age Cymru yn awyddus iawn i’w hyrwyddo. Mae unigrwydd yn medru effeithio pobol o bob oed, ac yn aml iawn mae’r modd i goncro unigrwydd yn gyffredin i bawb, a gallwn ddysgu oddi wrth ein gilydd. Rhan bwysig o’r dysgu hwnnw yw cyfarwyddo gyda’r dechnoleg newydd, rhywbeth sy’n medru agor pob math o ddrysau newydd i’r henoed yn ogystal â phawb arall.”\nYchwanegodd Mair Rowlands Cadeirydd Menter Iaith Bangor, “Mae’r cydweithio partneriaethol yma wedi tanlinellu pwysigrwydd oesol cyfathrebu a chymdeithasu a medru siarad a defnyddio ein priod a dewis iaith gydag eraill sef y Gymraeg. Mae eleni wedi amlygu hynny fwy nag erioed ac felly edrychwn ymlaen yn arw at weld amrywiaeth o fideos fydd yn adrodd hanesion teuluoedd Cymreig yn 2020. Bydd cyfleoedd i’r cyhoedd hefyd wylio’r fideo buddugol yng Ngwanwyn 2021, felly darpar ffilmwyr, ewch amdani!”\nFel rhan o’r gystadleuaeth hon, bydd Cymunedau Digidol Cymru yn darparu hyfforddiant arlein arbennig ar Ragfyr 4ydd yn egluro sut i greu straeon digidol syml ar gyfer eich ffôn symudol neu dabled. Dewi Smith, ar ran Cymunedau Digidol Cymru sy’n egluro’n ymhellach, “Mae technoleg ddigidol wedi bod yn achubiaeth wrth helpu pobl i gadw mewn cysylltiad ond hefyd yr un pryd leddfu unigrwydd ac ofn. Ac mae creu straeon digidol yn ffordd wych o ddysgu defnyddio technoleg ond hefyd yn ffordd o hel atgofion gyda phobl mewn oed a phontio’r cenedlaethau. Yr ydym yn edrych ymlaen i weld eich stori chi.”\nDywedodd Mirain Llwyd, Cydlynydd Pontio’r Cenedlaethau sy’n cefnogi’r gystadleuaeth, “Dyma brosiect difyr sydd yn gyfle i aelodau o wahanol genedlaethau edrych yn ôl ar 2020 o’u persbectif nhw. Bydd yn gyfle gwych i ddod â phobl o bob oed at ei gilydd i groniclo mewn fideo am eu profiadau nhw ac yn gyfle i ddysgu am brofiadau rhywun sydd o wahanol oedran.”\nCynhelir hyfforddiant ar greu stori ddigidol ar y 4ydd o Ragfyr gyda sesiwn ar gyfer ffôn/tabled android a sesiwn arall ar gyfer Apple, cofrestrwch yma i fynychu:\n· sesiwn (Apple) 10 tan 11 y bore https://walescoop.clickmeeting.com/straeon-digidol-apple-/register a\n· sesiwn (Android) am 2 tan 3 y prynhawn: https://walescoop.clickmeeting.com/straeon-digidol-andoird-/register\nDyddiad cychwyn 4/12/20 Dyddiad cau 28/2/21.\nEr mwyn datblygu sgiliau ffilmio a fideos ymhellach mae gwobr arbennig i’r enillydd i sef tabled Fire HD 10.


Llyfrgell Owen Phrasebank - ddofn\nDisgynnodd yr ordd hefyd ar y ddaear wrth ei ymyl gan agor ffos ddofn fel archoll yn y pridd islaw.\nWedi ymladdfa ddofn ac araf, llysywen fawr, felen, fudr a dynnodd i'r lan.\nOs na theimla ei fod ef ei hun yn "oedi' nychlyd ar lan yr afon ddofn, gall feddwl yn dirion a gweddigar am rywrai sydd, a chanu drostynt - canu dros y rhai sy'n methu canu hwyrach - ac eiriol ar eu rhan wrth ganu.....\nRoedd Edna yn nodedig am ei ffydd Gristnogol ddofn a chadarn a amlygwyd ganddi yn ei gweithgarwch yn ei hen gapel Saron am ddeugain mlynedd a mwy.\nGadawodd hyn argraff ddofn ar Gymry Ceredigion.\nEfallai bod rhyw athroniaeth ddofn ynddi i'r rhai mewn oed, efallai nad oes.\nYr oedd Nain Fawr yn eistedd mewn cadair freichiau ddofn, ac yr oedd Anti yn ei holi am yr amser gynt.\nRoedd yna hen frawd o'r plwy yn agor ffos lled ddofn mewn cae go wlyb.\nYr oedd canghennau dwy siop lyfrau fawr Toronto - Chapters ac Indigo - yn rhai a wnaeth argraff ddofn arnaf yn ystod ymweliad diweddar - fel y gwnaeth siopau tebyg yn yr Unol Daleithiau.\nFel roeddwn yn dweud, gwnaeth y ffilmio clyfar argraff ddofn.\nCau glofeydd y Parlwr Du, Taff Merthyr a Betws, a hynny'n golygu mai glofa'r T^wr oedd yr unig lofa ddofn ar ôl yng Nghymru.\nCariad pob Comi a Nash yr ochr 'ma i Glawdd Offa, boed e'n ddyn neu'n ddynes.' Gwthiodd Dilwyn ei ddwylo'n ddwfn i'w bocedi a chymryd anadl ddofn cyn troi i wynebu Gary Jones.\nAmbell funud teimlwch fel pe bai rhyw wers fawr neu ryw athroniaeth ddofn y tu ôl iddo.


Croeso i SganioErDiogelwch Cymru - Partneriaeth Cydwasanaethau GIG Cymru\nTimau Craidd SganioErDiogelwch Cymru\nScan for Safety FAQs\n› Croeso i SganioErDiogelwch Cymru\nCroeso i SganioErDiogelwch Cymru\nSylw diweddar gan Eluned Morgan, Y Gweinidog Iechyd a Gwasanaethau Cymdeithasol:\n“Mae diogelwch cleifion wrth wraidd rhaglen SganioErDiogelwch GIG Cymru. Mae cyflwyno sganio codau bar ac awtomeiddio'r cysylltiad rhwng cynhyrchion, lleoedd a phobl a nodwyd yn rhai unigryw, yn darparu data amser real yn y man lle rhoddir gofal a’r gallu i olrhain dyfeisiau meddygol sydd wedi'u mewnblannu ar unwaith pe bai angen galw cynnyrch neu glaf yn ôl. Bydd y buddsoddiad yn y fenter Unwaith i Gymru hon hefyd yn sicrhau arbedion ariannol sylweddol, gwell rheolaeth ar stoc, bydd yn arbed y staff clinigol rhag gorfod cyflawni tasgau gweinyddol llafurus a bydd yn diogelu ein cleifion rhag niwed y gellir ei osgoi ar yr un pryd.”\nCefndir Rhaglen SganioErDiogelwch Cymru:\nYm mis Mehefin 2021, cymeradwyodd y Gweinidog Iechyd a Gwasanaethau Cymdeithasol achos busnes llawn a buddsoddiad cysylltiedig fel y camau cyntaf tuag at ymgorffori egwyddorion ac arferion SganioErDiogelwch ledled Cymru. Mae diogelwch cleifion wrth wraidd y rhaglen ac mae safonau data a thechnoleg chipio data yn cael eu cyflwyno ledled GIG Cymru.\nNid yn unig y bydd awtomeiddio cysylltu cynhyrchion, lleoedd a phobl a nodwyd yn rhai unigryw, yn help wrth atal niwed i gleifion â data amser real yn y man lle rhoddir gofal, ond fe fydd hi hefyd yn galluogi olrhain dyfeisiau meddygol sydd wedi'u mewnblannu ar unwaith pe bai angen galw claf yn ôl.\nLlofnodwyd contract ym mis Medi 2021 ar gyfer Datrysiad Stocrestr Cymru Gyfan (SupplyX) a fydd yn defnyddio'r safonau hyn a thechnoleg sganio â llaw yn sail i'r buddion uchod. Mae’r buddion a ddaw o optimeiddio’r stocrestri yn rhan annatod o SupplyX. Maen nhw hefyd yn golygu bod y gwaith archebu ac ailgyflenwi stoc yn llai beichus o lawer ac yn rhyddhau amser clinigol er mwyn gofalu am gleifion.\nMae SupplyX eisoes ar waith yn GIG Cymru ym myrddau iechyd prifysgolion Aneurin Bevan, Bae Abertawe a Betsi Cadwaladr. Maen nhw i gyd ar wahanol gamau yn y broses, ond gall pob un ohonynt ddangos bod buddion sylweddol clinigol ac i gleifion o’i weithredu.\nAdrodd ar Ddigwyddiadau Diogelwch Cleifion Fferylliaeth Gymunedol\nCofnodi Digwyddiadau Gofal Sylfaenol Cymru


Y gorau Asiantau Meddalu Ffabrig gan y gwneuthurwr Asiantau Meddalu Ffabrig, cyflenwr, cyfanwerthwr, dosbarthwr, a ffatri\nAsiantau Meddalu Ffabrig\nCHERNG LONG ENTERPRISE CO., LTD. yn gwneuthurwr proffesiynol, cyflenwr ac allforiwr, yn fwy na nifer o flynyddoedd o arbenigedd, ffatri yn Taiwan. Rydym yn hyderus y gallwn ddarparu ein cleientiaid ag ansawdd uchaf Asiantau Meddalu Ffabrig y cynllun mwyaf pwysig technegol a ateb, cymorth cynhwysfawr a gwasanaeth ar ôl-werthu gwasanaeth. Mae croeso gorchmynion OEM a ODM. Gyflogeion cwmni wedi ysbryd tîm cryf a phroffesiynoldeb, rydym wedi ymrwymo i wasanaeth amserol ac yn ymateb i'ch ymholiadau / gofynion y un diwrnod.\nMeddalwr elastig gwych\nProsesadwyedd gyda llyfnder,hyblygrwydd,a gwrth-elastigedd wrinkle.\nO'i gymharu â'r meddalydd Silicôn cyffredinol,dyma'r mwyaf adfywiol a di-beth-rholer prosesu ffon.\nMae nodweddion treiddiad yr asiant hwn yn hynod golchadwy.\nYn gyfoethog mewn buddion economaidd,gellir hepgor cymhwyso asiant llyfnhau,a gall y prosesu fod yn symlach.\nNid yw'n hawdd cael gwared ar drafferth gwahanol feddalyddion Silicôn cyffredinol ar ôl eu prosesu.\nMae'r radd melynu yn isel yn ystod y prosesu.\nGellir ei brosesu mewn peiriant gosod resin gyda lliain wedi'i godi neu T./C lliain wedi'i godi.Os yw'n cael ei ddefnyddio ynghyd â chodi olew,gall wneud y radd codi a theimlo'n well.\nY dos cyffredinol yw 0.5~3% (0WS)am impregnation.Wring(70%)->sychu yn 180̊C.&amseroedd;30 eiliad.\n999999999 http://schema.org/InStock USD 2020-12-31 https://www.textileauxiliaries.com.tw/cy/fabric-softening-agents.html\nCemegol Gwrth Slip\nI ddod o hyd a siopa gorau Asiantau Meddalu Ffabrig, mae angen i chi wybod am y safon uchaf o Asiantau Meddalu Ffabrig gwneuthurwr, cyflenwr, dosbarthwr cyfanwerthwr ac o ffatri\nSoftener Silicôn Hydroffilig\nAsiant Antistatig ar gyfer Tecstilau


Mae Marchnata Strategol Tymor Hir yn cymryd Courage | Martech Zone\nDydd Mawrth, Gorffennaf 7, 2009 Dydd Llun, Chwefror 8, 2016 Douglas Karr\nPan oeddwn yn gweithio gyda chleientiaid yn y gorffennol ar ymgyrchoedd post uniongyrchol, yr allwedd i lwyddiant oedd nifer o negeseuon perthnasol a gyflwynwyd sawl gwaith. Byddwn yn rhybuddio hysbysebwyr am anfon gwerthwr un-amser a disgwyl canlyniadau gwych. Drosodd a throsodd, gwnaethom ddarparu prawf i'n cleientiaid fod amlder a pherthnasedd yn allweddol i lwyddiant.\nWaeth pa mor dda rydych chi'n cymhwyso'ch cynulleidfa, y gwir yw bod neges sengl yn debyg i roi neges mewn potel ac aros am ymateb. Nid yw hynny'n golygu nad yw'r ymgyrchoedd hyn yn cael effaith nac elw ar fuddsoddiad ... maen nhw'n aml yn gwneud hynny. [Llun hyfryd i'w gael ar Blog Sarff]\nSerch hynny, mae ymgyrch farchnata strategol hirdymor yn gweithio llawer fel cynyddu diddordeb. Yn ailadrodd y neges, nid ydych chi'n atal dweud ... rydych chi'n darparu mwy o gyfleoedd i'r neges gydio. Efallai y tro cyntaf, nid oedd gan yr ymwelydd amser i ymchwilio ymhellach ... neu efallai na chafodd y darllenydd gyfle i brynu nac ymgysylltu bryd hynny.\nMae gweithwyr proffesiynol marchnata strategol a marchnata brand wrth eu bodd ag ymgyrchoedd marchnata tymor hir oherwydd ei fod yn caniatáu mwy o amser iddynt wneud hynny diferu or diferu tidbits ychwanegol o wybodaeth trwy gydol yr ymgyrch. Yn hytrach na gwthio'n galed am ymosodiad tymor byr, dan bwysedd uchel, mae'r marchnatwr strategol yn aros i'r cwsmer ddod atynt. Mae'r cwsmer eisiau dod atynt ar ôl cael ei addysg, adeiladu perthynas, a chydnabod y cyfle yn llawn.\nHeddiw, cefais y pleser o siarad â Jascha Kaykas-Wolff, Marchnata VP o Webtrends a buom yn trafod pa mor hwyl yw'r strategaethau tymor hir hyn. Esgusodwch gyfatebiaeth pysgota arall, ond byddwn yn ei hoffi i daflu llinell yn y dŵr neu glymu’r dŵr a throlio. Efallai y byddwch chi'n dal pysgodyn bob tro y byddwch chi'n taflu'r llinell, ond byddwch chi'n arwain llawer mwy o bysgod ... a physgod mwy ... pan fyddwch chi'n clymu ac yn trolio yn y dyfroedd.\nTueddiadau gwe yn gweithio ar strategaeth farchnata unigryw iawn ar hyn o bryd ... ac mae'n gwneud y newyddion. Rwy'n edrych ymlaen at wylio'r strategaeth yn chwarae allan dros amser ac i weld ymateb y diwydiant. Mae'r ffaith ei fod eisoes yn cael cyhoeddusrwydd (hyd yn oed rhywfaint o negyddol) yn ddiddorol.\nYn nodweddiadol mae gan strategaethau tymor byr lai o risg ond maent yn esgor ar ganlyniadau cyflymach a llai. Weithiau mae risg fawr i strategaethau tymor hir ond mae'r cynnyrch yn nodweddiadol enfawr pan fydd yn gweithio. Mae dewrder marchnata yn cael ei wobrwyo, serch hynny. Rwy'n parchu cwmnïau sydd â strategaeth hirdymor lawer mwy. Dyma pam fy mod i'n gweithio'n bennaf yn y diwydiannau chwilio organig a chyfryngau cymdeithasol ... rwy'n credu mai nhw yw epitome y strategaeth hirdymor. Mae strategaethau tymor hir yn gosod disgwyliadau mawr a; o ganlyniad, cwsmeriaid hapusach.\nTags: Jascha Kaykas-Wolffmarchnata strategolstrategaethgwedueddiadau\nGorff 8, 2009 yn 5: 50 AC\nDoug, dyma'n union yr wyf yn ei wneud yn reddfol ar un o'm prosiectau. Rhagolwg tymor hir iawn, gwerthu meddal neu ddim gwerthu, canolbwyntio ar adeiladu cymunedol yn gyntaf. I mi, mae strategaethau pwysau uwch tymor byr yn ymddangos yn fwy peryglus!


Ychydig o bethau y mae angen i chi eu gwybod am Fan Oeri RGB gan y gwneuthurwr Fan Oeri RGB, cyflenwr, cyfanwerthwr, dosbarthwr, a ffatri\nKEY MOUSE ELECTRONIC ENTERPRISE CO., LTD. yn broffesiynol Fan Oeri RGB cyflenwr. a gallwn gyrraedd tua 1000 Miliwn USD ar gyfer cyfanswm allforio swm. Dros ddeng mlynedd profiadau yn y meysydd deunyddiau, rydym yn dod yn arweinydd y llinell gyntaf yn y farchnad. Rydym yn gosod ein blynyddoedd droed yn ôl a byth ers hynny rydym yn ymdrechu i gyflawni yn ein cynnyrch arloesi, cystadleuol prisio a ansawdd boddhad cwsmeriaid yrru.\nYn cynnwys dyluniad patent siâp sgwâr gyda RGB LED cyfeiriadwy ar yr ochrau(W./Logo OEM)a blaen y gefnogwr sy'n cyflwyno profiad goleuo chwaethus ond arallfydol.\nGan gadw Hydrolig gydag Isel-Dylunio Sŵn\nGwrth-System Mowntio Dirgryniad sy'n caniatáu i'r gefnogwr droelli ar lefelau uwch heb gyfaddawdu ar lefelau sŵn.\n999999999 http://schema.org/InStock USD 2020-12-31 https://www.gamingpcaccessories.com/cy/rgb-cooling-fan.html\nI ddod o hyd i'r Fan Oeri RGB gorau a siopa, mae angen i chi wybod am ansawdd uchaf gwneuthurwr Fan Oeri RGB, cyflenwr, cyfanwerthwr, dosbarthwr o ffatri yn Taiwan


Ffordd y Bannau - Brecon Beacons National Park, Wales\nBaroc Aberhonddu 2017\n24th Hyd 2019\nDIOGELWCH A CHANLLAWIAU CYFFREDINOL\nDiwrnod 1: Y Mynydd Sanctaidd i Landdewi Nant Hodni\nDiwrnod 2: Llanddewi Nant Hodni i Grucywel\nDiwrnod 3: Crucywel i Langynidr\nDiwrnod 4: Llangynidr i Storey Arms\nDiwrnod 5: Storey Arms i Graig-y-nos\nDiwrnod 6: Craig-y-nos i Landdeusant\nDiwrnod 7: Llanddeusant i Gastell Carreg Cennen\nDiwrnod 8: Castell Carreg Cennen Castle i Fethlehem\nBeth am ddod i grwydro’r Parc Cenedlaethol gan ddefnyddio Ffordd y Bannau?\nMae Ffordd y Bannau yn cynnig rhai o’r golygfeydd gorau sydd gan y Parc Cenedlaethol i’w cynnig. Os hoffech gwblhau’r llwybr cyfan o 159km (99 milltir) mae’n cymryd wyth diwrnod, neu gallwch ei wneud un diwrnod ar y tro ar adeg sy’n gyfleus i chi. Mae rhai diwrnodau’n fwy heriol na’i gilydd ac felly gallwch ddewis beth sy’n addas i chi ac efallai y gallwch osod her i’ch hunan i adeiladu at ddiwrnodau anoddach.\nSefydlwyd Ffordd y Bannau yn 2005 gan John Sansom. Roedd yn gerddwr brwd ac yn aelod allweddol o Gymdeithas Parc Bannau Brycheiniog. Ers ei sefydlu mae nifer o gerddwyr wedi mwynhau’r llwybr, gan brofi’r golygfeydd syfrdanol sydd i’w gweld ar hyd y ffordd. Mae llwybr Ffordd y Bannau wedi’i gynllunio i gyflwyno’r rhan brydferth hon o Gymru yn y goleuni gorau posibl. Mae’n ardal o fryniau uchel, dyffrynnoedd dwfn a gweundir eang.\nNoder bod y llwybr a ddangosir yn y Canllaw hwn wedi cael ei ddiwygio yn 2016. Fersiynau blaenorol sydd i’w gweld ar fapiau OS hŷn a dylid cymryd gofal i ddilyn y llwybr newydd. Mae Canllaw Llwybr ar gael yng nghanolfan ymwelwyr a gwybodaeth y Parc Cenedlaethol neu drwy’r post.\nMae Ffordd y Bannau yn llwybr cerdded eiconig sy’n rhedeg ar hyd Parc Cenedlaethol Bannau Brycheiniog. Mae’n llwybr heriol, ond ymhell o fewn cyrraedd cerddwr bryniau ffit a chymwys. Mae’r dringfeydd anodd a chefnau bryniog yn arwain at olygfeydd syfrdanol o’r Parc Cenedlaethol, ei dirweddau amrywiol a’i fywyd gwyllt.\nMae’r daith yn aml yn mynd oddi ar y llwybr sathredig er mwyn dilyn llwybrau i ddwfn cefn gwlad, tir sydd fel arfer yn anghyfarwydd i’r cerddwr cyffredin. Mae gan y llwybr gyfeirbwyntiau cyfyngedig, yn enwedig ar adrannau o fryniau agored a gweundir, sy’n golygu bod angen sgiliau mordwyo, ond mae’n werth yr ymdrech pan welwch chi’r golygfeydd newydd a’r profiadau newydd sy’n aros amdanoch. Mae’r pellter mewn diwrnod yn amrywio o 16 i 23.5km (10 i 14.5 milltir), yn aml â llawer o waith dringo, felly byddwch yn barod am lwybr heriol sy’n gofyn am ffitrwydd a chynllunio gofalus. Mae hyn yn enwedig o wir yn y gorllewin lle does dim cymaint o ddewis llety a gallai fod angen defnyddio tacsis neu gludiant cyhoeddus. Oni bai bod gennych lawer o brofiad o gerdded bryniau yn y gaeaf, dylech gynllunio eich taith yn ystod yr haf pan fydd mwy o olau dydd a’r tywydd yn well. Mae’r amseriad ar gyfer pob diwrnod wedi’i gyfrifo yn seiliedig ar gyflymder cerdded cyfartalog o 4.5km yr awr.\nLand of the Brecon Way\nDyma lyfr newydd yn llawn darluniau gan Dilys Harlow sy’n disgrifio’r dirwedd a’r geoleg ar draws Parc Cenedlaethol Bannau Brycheiniog fel maent i’w gweld o Ffordd y Bannau. Cyhoeddwyd gan Gymdeithas Geolegwyr De Cymru ac mae ar gael i’w archebu am £7.95 ar wefan y gymdeithas www.swga.org.uk. Mae hefyd ar gael o Ganolfan Ymwelwyr y Parc Cenedlaethol..\nBydd y llyfr ar gael o ganolfannau ymwelwyr y Parc Cenedlaethol hefyd ac o siopau llyfrau amrywiol, siopau cyfarpar awyr agored a Chanolfannau Gwybodaeth i Dwristiaid ym Mharc Cenedlaethol Bannau Brycheiniog.\nWeithiau mae Cymdeithas Parc Bannau Brycheiniog (sefydliad aelodaeth annibynnol – nad yw’n rhan o Awdurdod y Parc Cenedlaethol) yn trefnu teithiau wedi’u tywys ar hyd Ffordd y Bannau.\nI gael rhagor o wybodaeth am Ffordd y Bannau, gan gynnwys manylion y teithiau tywys achlysurol ar hyd y llwybr, cliciwch yma http://www.breconbeaconsparksociety.org/national-park/the-beacons-way/\nDilynwch y Cod Cefn Gwlad bob amser.\nDrwy gymorth grant gan Lywodraeth Cymru drwy Croeso Cymru, cafodd y llwybr ei ddiwygio yn 2016.\nGallwch brynu’r llyfryn llawn am Ffordd y Bannau o’n siop ar-lein. .


Gwelliannau'n datblygu'n dda – Gweithredu ar bob argymhelliad yn dilyn adroddiad PwC ar y Llyfrgell Genedlaethol | Llyfrgell Genedlaethol Cymru\nFe gyflwynodd Tricia Carter, Is Lywydd Llyfrgell Genedlaethol Cymru a Chadeirydd Tasglu Gwelliant Llywodraethiant a sefydlwyd yn dilyn adolygiad beirniadol gan Pricewaterhouse Coopers (PwC) ym mis Gorffennaf, adroddiad cynnydd i Fwrdd yr Ymddiriedolwyr a gyfarfu heddiw (dydd Gwener, 18 Medi 2015 yn Aberystwyth).\nDangosodd yr adroddiad fod pob un o 11 argymhelliad PwC a fabwysiadwyd gan y Bwrdd yn datblygu’n dda iawn ac ar eu ffordd i gael eu cyflawni’n llwyr.\nSefydlodd y Bwrdd Dasglu arbennig er mwyn hwyluso’r ffordd y byddai’r Llyfrgell yn ymateb i’r Adroddiad, cyflawni’r argymhellion a rhoi yn eu lle’r camau angenrheidiol ar gyfer gwelliant.\nWrth gyflwyno’i hadroddiad, dywedodd Tricia Carter:\n“Mae'r Tasglu wedi bod yn gyfrifol am gyflwyno nifer o bolisïau a gweithdrefnau newydd, sy'n cael eu trafod ar hyn o bryd gyda'r Undebau a staff, ac yn gobeithio y byddant yn cael eu mabwysiadu'n ffurfiol gan y Llyfrgell ar ddiwedd y cyfnod ymgynghori y cytunwyd arno”.\nWrth ymateb i’r adroddiad, dywedodd Syr Deian Hopkin, Llywydd Llyfrgell Genedlaethol Cymru:\n“Mae’r gwaith sylweddol sydd wedi’i gyflawni’n barod gan y Tasglu’n dangos yn glir ymrwymiad llwyr y Bwrdd i roi ar waith y gwelliannau angenrheidiol sydd eu hangen i lywodraethiant a diwylliant y Llyfrgell”.\n“Rydym hefyd wedi gofyn i’r Tasglu nid yn unig edrych ar argymhellion yr Adolygiad, ond hefyd i ystyried materion pwysig eraill y cyfeiriwyd atynt gan PwC, ac awgrymu pa welliannau pellach y gellir ei wneud i drefniadaeth y Llyfrgell Genedlaethol”.\nYchwanegodd Tricia Carter:\n“Mae'r Adolygiad hwn yn dod ar adeg bwysig yn hanes Llyfrgell Genedlaethol Cymru”.\n“Byddwn yn gwneud pob ymdrech i sicrhau bod gwelliant parhaus a’r newidiadau angenrheidiol sydd eu hangen yn ein llywodraethiant a diwylliant yn darparu’r budd cyhoeddus mwyaf”\nHefyd yng nghyfarfod yr Ymddiriedolwyr heddiw fe drafodwyd yn fanwl y trefniadau ar gyfer penodi Prif Weithredwr a Llyfrgellydd i olynu Dr Aled Gruffydd Jones a ymddeolodd yn ddiweddar. Gobeithir gallu cyhoeddi rhagor o fanylion ynghylch hyn yn fuan.


Gogledd Macedonia yn lansio cronfa ddatblygu € 2 filiwn i gefnogi busnesau Roma - Gohebydd yr UE\nPrif Weinidog Gogledd Macedonia Zoran Zaev (Yn y llun) heddiw (30 Gorffennaf) lansiwyd cronfa ddatblygu € 2 filiwn mewn partneriaeth â'r Fenter Datblygu Entrepreneuriaeth Roma (REDI) i gefnogi busnesau Roma a mynd i'r afael â mater diweithdra yn y gymuned.\nNod y prosiect 'Cymorth Ariannol ar gyfer Datblygu Entrepreneuriaeth Roma gyda'r Gronfa Paru' yw creu amodau busnes ffafriol i entrepreneuriaid Roma trwy hwyluso mynediad haws at fenthyciadau busnes; cynnig hyfforddiant, gwasanaethau datblygu busnes, a chreu swyddi newydd, ffurfioli cyflogaeth Roma, a harneisio difidend demograffig y Roma.\nYn draddodiadol, mae Roma wedi dirywio benthyciad a buddsoddiad busnes yn Ewrop oherwydd hanes credyd gwael, diffyg cyfochrog, diffyg prawf o weithgaredd busnes a hiliaeth. Yn ogystal, ar gyfartaledd mae 80% o'r entrepreneuriaid Roma wedi'u mapio yn gweithio yn y sector anffurfiol. Yn yr hinsawdd COVID bresennol, mae un o bob dau entrepreneur Roma a arolygwyd gan REDI yn poeni na fyddant yn gallu talu eu rhenti, a benthyciadau os bydd y sefyllfa'n parhau am fwy na phythefnos. Mae chwech o bob deg busnes sy'n eiddo i Roma yn ofni y byddant yn mynd yn fethdalwr yn ystod y ddau fis nesaf yn absenoldeb cefnogaeth frys, yn enwedig ar gyfer eu hanghenion llif arian. Mae'r help yn amserol.\nWrth lansio’r fenter, dywedodd y Prif Weinidog Zaev: “Roedd y Llywodraeth hon yn cydnabod potensial entrepreneuriaeth Roma a’u cyfraniad ar gyfer datblygu cymuned Roma, a dyna pam mae’r cam cyntaf hwn yn bwysig tuag at adeiladu cymuned sy’n economaidd sefydlog.”\nCroesawodd Alexander Soros, dirprwy gadeirydd Sefydliadau’r Gymdeithas Agored ymrwymiad digynsail Gogledd Macedonia tuag at adeiladu economi gynhwysol. “Daw’r fenter hon ar foment bwysig iawn i’r rhanbarth. Bydd y cydweithrediad rhanbarthol dan arweiniad PMs Zaev a Rama a'r Arlywydd Vučić yn agor posibiliadau newydd i'r fenter hon lwyddo. Trwy'r fenter hon, gallwn greu, cynnal a thyfu'r busnesau sy'n eiddo i Roma a chynhyrchu cyfleoedd gwaith newydd. "\nByddai buddsoddi mewn Roma yn talu ar ei ganfed i'r Balcanau Gorllewinol, meddai Zeljko Jovanovic, Cyfarwyddwr, Swyddfa Mentrau Roma OSF a gychwynnodd greu REDI. “Mae tystiolaeth bod gwaharddiad Roma yn brifo economïau yn y rhanbarth a dim ond oherwydd y tueddiadau pandemig a demograffig y bydd hyn yn gwaethygu. Bellach mae gan lywodraethau gyfle i wyrdroi'r duedd hon. Ymunodd Serbia â'r fenter eisoes gyda buddsoddiad cychwynnol o filiwn ewro mewn entrepreneuriaid Roma, heddiw mae Gogledd Macedonia yn ymuno. Dylai mwy o lywodraethau’r Balcanau Gorllewinol ymuno â’r fenter datblygu cyllid cyfatebol. ”\nMae gan REDI enw da am gynorthwyo entrepreneuriaid Roma. Derbyniodd Muamed Malikovski, entrepreneur artist ifanc o Bitola, Gogledd Macedonia, grant rhyddhad COVID cychwynnol o € 5000 gan REDI ac ERIAC yn 2020 i lunio ei gasgliad cychwynnol o ddillad traddodiadol ar gyfer menywod Roma. Derbyniodd hefyd gymorth brandio a marchnata digidol gan REDI. Heddiw, er gwaethaf COVID, mae Malikovski wedi llwyddo i gynnal ei fusnes a pharhau i wasanaethu'r gymuned.\nDerbyniodd dyn busnes arall Malik Maliki, perchennog bwyty pizza yn Suto Orizari, y gwrthodwyd mynediad iddo dro ar ôl tro, gymorth technegol gan REDI yn 2021 i wneud cais am grant gan y llywodraeth i dyfu ei fusnes. Fe wnaeth hyn ei helpu i gyflogi mwy o bobl a thyfu ei fusnes. Yn ogystal, llwyddodd i gael cefnogaeth fusnes bellach gan y llywodraeth.\nCroesawodd Senat Jaja, Sylfaenydd Marchelo, cwmni dillad y newyddion: “Rwyf wedi bod yn entrepreneur ers dros 15 mlynedd. Ar ddechrau fy ngyrfa, gweithiais fel entrepreneur anffurfiol (heb gofrestru cwmni) am y pum mlynedd gyntaf, ond sylweddolais y gallwn ffynnu ac ehangu fy musnes yn llawer gwell pe bawn i'n ei gofrestru. Dros y blynyddoedd, rwyf wedi wynebu sawl her, ond fy mhrif her oedd yn 2020 pan ymddangosodd y firws COVID-19, a achosodd ddirywiad pandemig ac economaidd, yn ein gwlad ac ar draws y byd. Roeddwn i'n ei chael hi'n anodd cael benthyciad gan fanciau masnachol ac roeddwn i'n mynd yn anobeithiol. Yn ffodus, camodd REDI i mewn i'm cynorthwyo i gael benthyciad. Llwyddais i wneud cais am fenthyciad di-log gan y Banc Datblygu gyda llog o 0%. Cefais fy ysgogi i fuddsoddi yn fy musnes ac rwy'n teimlo'n fwy hyderus am y dyfodol. REDI yng Ngweriniaeth Gogledd Macedonia yw'r corff anllywodraethol Roma cyntaf sy'n helpu entrepreneuriaid yn ddiamod, gan eu cefnogi i lwyddo. Rwy’n credu y gall cronfa REDI fel mecanwaith newydd helpu entrepreneuriaid Roma trwy eu cymell i gofrestru eu busnes a dangos iddynt y gallwn lwyddo. ”\nPynciau cysylltiedig:Gogledd MacedoniaRhufeinig


Trechu felan y gaeaf a chymryd rhan ym Mhỳls Hapusrwydd - Monmouthshire\nY Newyddion Diweddara / Trechu felan y gaeaf a chymryd rhan ym Mhỳls Hapusrwydd\nTrechwch Felan y Gaeaf drwy gymryd rhan mewn arolwg Pỳls Hapusrwydd; bydd yr arolwg yn edrych pa mor hapus, cysylltiedig ac egniol yw pobl yng Ngwent. Bydd yr arolwg yn rhoi cipolwg ar lesiant pobl sy’n byw yn Sir Fynwy, Torfaen, Blaenau Gwent, Caerffili a Chasnewydd.\nLansir yr arolwg ar draws Gwent ddydd Llun 15 Ionawr, y diwrnod a elwir yn Ddydd Llun y Felan – diwrnod mwyaf digalon y flwyddyn i lawer gyda diffyg arian ar ôl y Nadolig, y tywydd gwael a’r misoedd hir cyn yr haf yn effeithio ar hwyliau llawer o bobl.\nCaiff preswylwyr eu hannog i lenwi arolwg syml ar-lein erbyn 28 Chwefror. Bydd yr arolwg yn rhoi eu sgôr hapusrwydd eu hunain i unigolion gyda chyngor da ac awgrymiadau ar gyfer hapusrwydd.\nMae arolwg Pỳls Hapusrwydd yn dweud stori am le. Fe’i cynlluniwyd gan elusen a menter gymdeithasol Happy City o Fryste, sy’n arwain y byd wrth helpu i gefnogi mesuriad gwell a pholisi i gefnogi llesiant hirdymor mewn cymunedau.\nMae gan Liz Zeidler, eu Prif Weithredwr, obeithion mawr am gynllun peilot Gwent-gyfan: “Mae’r Pỳls Hapusrwydd yn ddyfais unigryw sy’n helpu unigolion i ymchwilio eu hapusrwydd hirdymor eu hunain, gan helpu cymunedau i fapio eu cryfderau llesiant ac anghenion eu holl ddinasyddion. Drwy gefnogi miloedd o bobl leol i gymryd eu pỳls y mis hwn, bydd awdurdodau lleol, busnesau a mudiadau cymunedol yng Ngwent yn dangos eu hymrwymiad blaengar i ddeall a gwella bywydau pobl ar draws y rhanbarth”.\nMae Deddf Llesiant Cenedlaethau’r Dyfodol 2015 wedi arwain at i wasanaethau cyhoeddus yng Nghymru feddwl am yr hirdymor, gweithio’n well gyda phobl a chymunedau a’i gilydd, edrych ar atal problemau a gweithredu mewn dull mwy cydlynol. Mae Byrddau Gwasanaethau Cyhoeddus yn gweithredu hyn gyda chyhoeddi Cynlluniau Llesiant ym mis Mai.\nCynhelir digwyddiadau Trechu’r Felan ar draws Gwent yn yr wythnos yn cychwyn ddydd Llun 15 Ionawr:\nBydd Blaenau Gwent yn lansio’r arolwg i breswylwyr yng Nghanolfan Chwaraeon Glynebwy ddydd Llun 15 Ionawr. Bydd yr arolwg yn canolbwyntio ar annog pobl i gymryd eu pyls hapusrwydd tra’u bod allan yn bod yn egniol.\nBydd Bwrdd Gwasanaethau Cyhoeddus Caerffili yn cefnogi’r lansiad ar 15 Ionawr ac yn hyrwyddo’r arolwg mewn canolfannau hamdden, llyfrgelloedd a safleoedd cymunedol eraill ar draws yr ardal. Bydd yr awdurdod yn annog cynifer o bobl ag sydd modd i gymryd rhan.\nCynhelir cyfres o ddigwyddiadau yn Sir Fynwy. Bydd Hybiau Cil-y-coed, Cas-gwent, Trefynwy a Brynbuga yn cynnal gweithgareddau a digwyddiadau i drechu’r felan a rhoi cyfle i bobl gwrdd â ffrindiau newydd, rhoi cynnig ar rywbeth amser, cael hoe a hybu eu hapusrwydd ddydd Sul 15 Ionawr.\nBydd llyfrgelloedd Casnewydd yn dangos a rhannu gwybodaeth ar wasanaethau i wella iechyd a llesiant a byddant yn annog pobl i gymryd rhan yn y proisect Pỳls Hapusrwydd.\nBydd Bwrdd Gwasanaethau Cyhoeddus Torfaen yn cynnal diwrnod llesiant ym Marchnad Pont-y-pŵl ddydd Mercher 17 Ionawr lle caiff preswylwyr eu hannog i gymryd eu pỳls hapusrwydd.\nDywedodd Paul Matthews, Cadeirydd Bwrdd Gwasanaethau Cyhoeddus Sir Fynwy: ‘Gwn y bydd rhai yn gweld yr arolwg yma fel ychydig o gimig ond mewn gwirionedd nid oes dim o’i le mewn siarad am hapusrwydd. Mae Gwent yn llawn o bobl wych a drwy lenwi’r Pỳls Hapusrwydd gallant weld pa mor werthfawr ydynt i’w cymunedau.’\nBydd yr arolwg gwent.happinesspulse.org ar gael o ddydd Llun 15 Ionawr.


Tair rhan cwrt pêl-rwyd\nRheolau'r gêm[golygu | golygu cod y dudalen]\nYn ystod y chwarae, mae chwaraewr yn cael dal ar y bêl am hyd at dair eiliad cyn gorfod pasio i chwaraewr arall neu saethu am gôl. Y tîm buddugol ydi'r tîm sydd wedi sgorio'r nifer fwyaf o goliau o fewn 60 munud. Mae'r gêm yn cael ei chwarae dros 4 chwarter o 15 munud. Rhwng y chwarter cyntaf a'r ail chwarter a rhwng y trydydd a'r pedwerydd chwarter mae egwyl o 3 munud, ond rhwng yr ail a'r trydydd chwarter mae egwyl o 5 munud.\nMae gemau yn cael eu cynnal ar gwrt petryal gyda chylchoedd wedi eu codi ar bolion ar bob pen. Mae yna dair rhan i'r gwrt. Mae pob tîm yn ceisio pasio'r bêl i lawr y cwrt a'i saethu drwy'r cylch.\nMae safle arbennig i bob chwaraewyr sy'n diffinio'u rôl o fewn y tîm ac sy'n eu hatal rhag symud i ardaloedd arbennig o'r cwrt. Y saith safle ywː\nAsgellwr Amddiffynnol (Saesneg: Wing Defence) (WD)\nOs oes angen newid chwaraewyr yn ystod yr amser chwarae, sef un o'r chwarteri 15 munud, rhaid dweud eich bod wedi cael eich anafu er mwyn cael eich newid, ond mae'n iawn ichi newid chwaraewr yn ystod yr egwyl heb orfod gofyn am ganiatâd.\nMae nifer o reoliau i'w dilyn yn ystod gêm. Mae'n rhaid bod 3 troedfedd neu 0.9 meter i ffwrdd o'r person sydd hefo'r pêl ac os ydych yn rhoi eich dwylo i fyny cyn bod eich tread 0.9 meter i ffwrdd mae'r dyfanwr yn chwythu y chibwan a rhaid sefyll wrth ymyl y person. Dydi eich breichiau ddim yn cael ymestyn dros chwaraewr rydych yn ei marcio pan nad ydych yn derbyn y pêl os rydych yn rhwystro'r person. Os gwnewch hyn, caiff y tîm arall bas rhydd. Gall y dyfarnwr chwythu'r chwiban os oes cam sefyll sef lle mae chwaraewr yn mynd i ardal lle nad ydynt i fod e.e. WA yn mynd i'r hanner cylch neu GA yn mynd i'r chwarter amddifynol. Os ydych yn rhoi eich troed y gwnaethoch glanio arni i lawr ar y llawr ddwy waith neu gymryd mwy na dwy gam cyn i'r bêl adael eich dwylo, mi fydd y bêl yn mynd i'r tîm arall. Byss pas hir yn cael ei rhoi hefyd os bydd y pêl yn cael ei tharo o ddwylo rhywun neu os bydd chwaraewr yn gwneud i chwaraewr ddisgyn drosodd wrth rhedeg i mewn iddynt. Gall tîm ildo pas i'r tim arall drwy lanio lle mae chwaraewr arall ynddo'n barod.\nMae cwpan y byd yn digwydd pob 4 mlynedd yng ngwahanol rhanau o'r byd. Mae Awstralia wedi ennill y gwpan 11 gwaith allan o'r 14 cwpan y byd sydd wed digwydd. Mae Seland Newydd wedi ennill y 3 arall. Mae'r gystadleuaeth yn digwydd dros gyfnod o 9 diwrnod. Cafodd cystadleuaeth y cwpan y byd ei chynnal yn Lerpwl, Lloegr yn yn 2019. Cyn cwpan y byd 2019, trefn y timau oedd;-\nWedi dod o "https://cy.wikipedia.org/w/index.php?title=Pêl-rwyd&oldid=11033334"\nNewidiwyd y dudalen hon ddiwethaf ar 4 Mawrth 2022, am 13:58.


Heddwch, Cymodiad ac Actifiaeth… – ISS News\nThemâu eleni ar gyfer Mis Hanes LGBT yw “Heddwch, Cymodiad ac Actifiaeth”. I ddathlu rydym yn arddangos llyfrau, DVDs, disgiau cryno a dogfennau polisïau yn ein llyfrgell ar Barc Singleton. Mae’r rhain wedi bod o gymorth i hyrwyddo hawliau LGBT a gwthio’r ffiniau yn ôl drwy amlygiad, actifiaeth a herio agweddau presennol.\nRydym wedi dangos ychydig o waith ynghylch Alan Turing a dorrodd y cod enigma ac a wnaeth gamau gwych ym maes Cyfrifiadureg. Yn hynod drist, bu iddo gyflawni hunanladdiad ar ôl cael ei ddisbaddu’n gemegol fel cosb am ei wrywgydiaeth. Llwyddodd yr ymgyrchoedd i’w ryddhau ef a dynion eraill o’r diwedd yn dilyn newid yn Neddf Plismona a Throsedd 2017, a roddodd faddeuant i 65,000 o ddynion, a 15,000 ohonynt yn dal yn fyw.\nFfocws arall yw’r gefnogaeth a roddodd y gymuned LGBT ar Streic y Glowyr yn 1984/85. Cynrychiolwyd hyn yn dda yn y ffilm “Pride” pan aeth y cynghrair Lesbiaid a Hoywon yn Cefnogi’r Glowyr (LGSM) â’u rhoddion a’u cefnogaeth yn uniongyrchol i Bentref Onllwyn. Mae eitemau sy’n gysylltiedig â hyn, a gedwir fel rheol yn Llyfrgell Glowyr De Cymru, yn cael eu cynnwys yn yr arddangosfa. Rydym hefyd yn dangos sut oedd y band poblogaidd a dadleuol, Bronski Beat, yn brif berfformwyr y gig budd “Pits & Perverts” yn Llundain.\nYn lleol, rydym wedi ymchwilio i ddogfennau polisi Undeb Myfyrwyr Prifysgol Abertawe, a archifir yn Archifau Richard Burton yma ar Gampws Parc Singleton. Rydym yn arddangos dogfennau sy’n dangos gweithgareddau’r Undeb Myfyrwyr i herio pethau fel yr oeddynt bryd hynny, hyrwyddo hawliau LGBT, ac ymladd yn erbyn anghydraddoldebau yn neddfau megis Deddf Cyfiawnder Troseddol 1991, ar draws y campws a’r ddinas. Gan ychwanegu at yr ymgyrch gyfredol dros hawliau cyfartal, rydym hefyd yn dangos straeon mwy modern o’r datblygiadau mewn cydraddoldeb drwy Ddeddfau Partneriaethau Sifil a Phriodasau Un Rhyw, a newidiadau mewn deddfau mabwysiadu.\nGyda detholiad o weithiau gan awduron sylweddol gan gynnwys Virginia Woolf, Vita Sackville-West, Oscar Wilde, Jeanette Winterson a Russell T Davies o Abertawe, rydym yn arddangos detholiad bach o’r llenyddiaeth sydd ar gael yn ein llyfrgelloedd gan awduron LGBT.\nOs hoffech ddysgu mwy am y nofelau sydd gennym ar y themâu sy’n gysylltiedig â LGBT, o bosibl bydd gennych ddiddordeb mewn darllen ein postiadau blog yn 2017 a 2018. Mae darllen pellach ar gael ar y rhestr ddarllen LGBT yr ydym wedi’i rhoi at ei gilydd.\nGobeithiwn i chi fwynhau’r arddangosfa!


Coronafeirws: cynllun i brofi mwy o weithwyr allweddol – Golwg360\nCoronafeirws: cynllun i brofi mwy o weithwyr allweddol\nLlywodraeth Cymru’n awyddus iddyn nhw allu dychwelyd i’r gwaith yn gyflym\nMae Vaughan Gething, Ysgrifennydd Iechyd Cymru, wedi cyhoeddi y bydd mwy o weithwyr allweddol yn cael eu profi ar gyfer y coronafeirws, fel bod modd iddyn nhw ddychwelyd i’r gwaith yn gynt.\nY gobaith yw y bydd datrysiadau technoleg, cefnogaeth gan y filwriaeth a dileu’r cap ar arallgyfeirio gweithwyr cymdeithasol yn cyflymu’r system fel bod modd cynnal mwy o brofion bob dydd.\nDaw’r atebion posib yn dilyn adolygiad yn sgil pryderon nad oedd digon o brofion yn cael eu cynnal.\nMae’r argymhellion, sydd wedi’u cymeradwyo gan y Gweinidog, yn cynnwys:\n“Rydyn ni’n cynyddu ein capasiti i brofi yng Nghymru drwy ein hunedau profi cymunedol, cyflwyno canolfannau gyrru heibio rhanbarthol ar gyfer profi ac, o fewn wythnosau, gwasanaeth profi gartref ar-lein,” meddai Vaughan Gething.\nGan nad yw nifer dyddiol y profion wedi bod yn cyfateb i’r capasiti rydyn ni wedi’i greu yng Nghymru, rwyf wedi trefnu adolygiad cyflym o’r system bresennol.\n“Heddiw, rwyf hefyd wedi cyhoeddi ein polisi profi gweithwyr hanfodol sy’n amlinellu pa weithwyr fydd yn cael eu profi a sut.\n“Rydw i eisiau gweld cynnydd cyflym mewn profi gweithwyr hanfodol ledled Cymru fel eu bod yn gallu dychwelyd i’r gwaith yn gynt a bod â hyder i wneud eu gwaith yn ddiogel.\n“Mae eu cyfraniad at atal lledaeniad y coronafeirws a’n cadw ni i gyd yn ddiogel yn amhrisiadwy.”


ITGCh mewn Chwarae Rôl: Adnoddau\nSicrhewch y darperir dewis amrywiol, parhaol a gwell o ddyfeisiau TGCh sy'n adlewyrchu bywydau pob dydd plant. Anogwch y plant i ddefnyddio'r teganau hyn fel rhan o'u chwarae, e.e. rhoi negeseuon ar y ffôn ateb, defnyddio setiau symud a siarad neu bensetiau dwyffordd ar gyfer cyfathrebu mewn chwarae, gan ddefnyddio ffonau symudol a chamerâu nad ydynt yn gweithio bellach, bysellbadiau diogelwch ar gyfer mynediad, peiriannau tocynnau, sganwyr codau bar, camerâu diogelwch, tiliau digidol, dyfeisiau chip a pin a pheiriannau pwyso ac enwi ond ychydig. Ni fydd y rhain o anghenraid yn costio llawer o arian - gall defnyddio offer nad yw'n gweithio bellach fod o gymorth, neu gweithiwch gyda'r plant i wneud eu rhai eu hunain, er enghraifft sganwyr codau bar cardbord, peiriannau tocynnau, peiriannau arian parod a llungopïwyr. Cofiwch ddysgu'r sgiliau y bydd eu hangen ar y plant er mwyn deall a defnyddio'r adnoddau hyn. Dewch o hyd i gyfleoedd ar draws profiadau plant i ddatblygu sgiliau rheoli mân symudiadau fel y gallant reoli'r offer sydd o'u cwmpas.\nRhowch gynnig ar fynd ar daith gerdded TGCh gyda'r plant gan adnabod TGCh a defnyddiau cysylltiedig yn yr amgylchedd, megis goleuadau stryd, goleuadau traffig, drysau awtomatig a pheiriannau tocynnau. Mae'n gallu bod yn dipyn o agoriad llygad a sbarduno sefydlu mannau chwarae rôl awyr agored, megis meysydd parcio, yn ôl yn y sefydliad. Gellir tynnu lluniau ar y daith gerdded a'u defnyddio ar fwrdd gwyn rhyngweithiol i gynorthwyo cofio a siarad am y profiad a gweithredu hefyd fel sbardun i'r plant wneud eu harwyddion ffordd neu eu propiau eu hunain ar gyfer chwarae rôl.\nBydd gweithgareddau a phrofiad ymarferol yn cefnogi dealltwriaeth a sgiliau plant wrth ddefnyddio offer a meddalwedd TGCh. Mae dewis helaeth o adnoddau a fydd yn helpu i adlewyrchu'r byd go iawn mae plant yn byw ynddo a rhoi cyfleoedd iddynt arbrofi, ymarfer ac adeiladu cymhwysedd wrth ddefnyddio offer TGCh drostynt eu hunain.\nRhowch y cyfrifiadur yn y man chwarae rôl a thrafodwch ei ddefnyddiau a'i ddibenion mewn sefydliadau chwarae rôl gwahanol. Cefnogwch y chwarae rôl â'r feddalwedd briodol, e.e. pecynnau At the Doctors, KidDesk neu Graphics ar gyfer gwneud marciau pwrpasol, ysgrifennu datblygol neu ysgrifennu ac argraffu testun.\nRhai awgrymiadau ar gyfer mannau chwarae rôl:\nSwyddfa'r ysgol,\tGarej, Siop neu swyddfa bost,\tLle golchi ceir, Swyddfa gwerthu ta,i\tMaes awyr, Caffi neu fwyty,\tGorsaf drenau neu fysus, Meddygfa,\tSafle adeiladu, Milfeddygfa,\tCanolfan arddio, Ysbyty,\tMaes parcio.